Bizkaiak Lurralde Lagunkoi bihurtu nahi du Pertsona Nagusientzat - SPRI\nSPRI / Berrikuntza / Bizkaiak Lurralde Lagunkoi bihurtu nahi du Pertsona Nagusientzat\nBizkaiak Lurralde Lagunkoi bihurtu nahi du Pertsona Nagusientzat\nTopaketan bertatik bertara aurkeztu zen proiektua udalerrietan ezartzeko gidaliburua.\nIrailaren 30ean egin zen “Bizkaia, adin guztientzako lurraldea” topaketa.\nAurreikuspenen arabera, 2060an biztanleriaren %30 inguruk 65 urtetik gora izango ditu, eta bizi-itxaropena 83 urte ingurukoa izango da. Datu horiek arrakasta bat dira sozialki, kontua ez baita bakarrik bizitako urte kopurua luzeagoa dela, baizik eta urte horien kalitatea ere hobea dela, hobekuntza horren barruan hainbat alderdi sartzen direlarik: hala nola, norbere autonomia, gizarteko parte hartzea eta zahartze aktiboa.\nPertsona Nagusientzako Hiri Lagunkoiak proiektua 2005ean jarri zen martxan, Osasunaren Munduko Erakundeak bultzaturik. Ekimen horren helburu nagusia da “osasun, parte-hartze eta segurtasun arloetako aukerak optimizatzea, zahartu ahala bizi-kalitatea hobetzeko”. Prozesu horren barruan plan transbertsal bat egin da, zeinaren bidez udalerriek hobekuntzak egiten baitituzte esparru desberdinetan: garraioan, aire libreko guneetan, gizarte eta osasun zerbitzuetan, etxebizitzan eta gizarteratzean. Estrategia diseinatzeko prozesuan ezinbestekoa izan da pertsona nagusien parte-hartze aktiboa.\nBizkaia nazioarteko ekimen horretako partaide da, eta estrategia bat dauka martxan Pertsona Nagusientzako Lurralde Lagunkoi bihurtzeko. Irailaren 30ean “Bizkaia, adin guztientzako lurraldea” jardunaldia egin zen Bilbon, proiektuarekin lotutako aurrerapen eta erronkak ezagutarazteko. Horrelako planak bultzatu dituzten hiru udalerrik parte hartu zuten topaketan: Bilbok, Durangok eta Getxok.\nJardunaldi horretan aurkeztu zen Pertsona Nagusientzako Hiri Lagunkoiak proiektua ezartzeko eskuliburua, Deustuko Unibertsitateko Ageing Research lantaldeak egin duen gidaliburua, zeinaren bidez tresnak eskainiko baitzaizkie ekimenarekin bat egin nahi duten udalerriei. Topaketan orobat aurkeztu zen Nagusiak-ek (Bizkaiko erretiratu eta pentsiodunen elkarteak biltzen dituen erakundeak) egindako lan handia. Erakunde hori lanean ari da Bizkaiko Pertsona Nagusien Kontseiluarekin, estrategia bat garatzeko eta Lurralde Historikoko udalerri guztietara hedatzeko.\nPlan horren baitan, Bizkaiko Foru Aldundiak diru-laguntzak banatzeko lehen deialdi publikoa egin zuen martxoan, diru-laguntza horien bidez babesa emateko Bizkaia adin guztientzako lurralde bihurtzen lagunduko duten tokian tokiko proiektuei.


BOTTEGAVENETA Bottega Veneta Bi aldiz karpeta Larruzko Marroi Gorria Unisex [pre] ー The best place to buy Brand Bags Watches Jewelry, Bramo!\nBOTTEGAVENETA Bottega Veneta Bi aldiz karpeta Larruzko Marroi Gorria Unisex [pre]\nSalmenta prezioa： USD 195.08(Zerga barne)\nProduktuen kudeaketa zenbakia (produktuaren URLa)：2658-ho-12342-yg\nZenbait tokitan harien galera eta zikinkeria mehea daude. Barrualdea [ziurta] kentzen da eta txanponak eta zorroak ere zikinak dira Hari bat dago. Erabilera zentzuzko produktua denez, deskribatu ezin diren kalteak egon daitezke. Mesedez aitortu.\nProduktuaren deskribapena Bottega Veneta larrua Bi kartoi sarrera bat da. × marroia × gorria × beltza konbinatuta modan dago eta diseinu bakarra altxor erakargarria da. Poltsikoan egokitzen den neurri txikia. Oso erabilerrazik gabeko elementua da eta hori ez da tamaina handikoa izango. Poltsikoan aberatsa da, badirudi baino biltegiratze ahalmen gehiago dago.\nMarroia / marroia / gorria\nW 11,5 cm x H 9,5 cm x 1,5 cm inguru inguru\n4 txartel poltsiko, 1 botoi txanpon poltsa, 2 zorroak, 2 poltsiko irekiak


Clearfield konderria (Pennsylvania) - Wikipedia, entziklopedia askea.\nClearfield konderria (Pennsylvania)\nClearfield konderriaren kokapena AEBtan\n2.964,82 km2 (%99.2)\n23,93 km2 (%0.8)\nClearfield konderria (ingelesez: Clearfield County) Pennsylvaniako konderri bat da, Ameriketako Estatu Batuetan. Hiriburua Clearfield da. 2010eko zentsuaren arabera 81.642 biztanle zituen, Clearfield kilometro koadroko azaleran.\nClearfield konderriak 2.988,75 kilometro koadro ditu. Horietatik 23,93 ura dira. Beste 2.964,82 lurra dira. Biztanleria dentsitatea 27,32 da.\n2010eko zentsoan bizi ziren 81.642 pertsonetatik 78.938 txuriak edo hispanoak dira. Horietatik hispano edo latino kategorian 1.907 dira. 1.697 beltzak edo afroamerikarrak. 51 amerikar natiboak ziren eta 15 Hawaii edo Pazifikoko irletako natiboak. 384 asiarrak ziren. Bestelako arraza bat kategorian 23 biztanle daude. Bukatzeko euren burua arraza bat baino gehiagotan 534 pertsonek kokatzen zuten.\nMultimedia: Clearfield County, Pennsylvania\nOrriaren azken aldaketa: 13 abendua 2019, 23:44.


Asteazkena, 2017ko azaroak 22\nHitzaldiak eta mintegiak, Hitzaldiak eta mintegiak\nMintegi eta ondorengo hitzaldi honetan, Blaserrek Antropozenoaren nozioari buruzko definizio bat aurkeztuko du ontologia politikotik abiatuta.\nAsteazkena, 2017ko azaroak 22 / 15:30 Lekua: Z Aretoa\n"Hot Iron Marginalia" eta "Cale, cale, cale! Caale!!!"\nAsteartea, 2017ko azaroak 14 > Asteazkena, 2017ko abenduak 20 / 18:30 Lekua: Erakusketa Aretoa\nAsteazkena, 2017ko azaroak 22 > Asteazkena, 2017ko abenduak 20 / 18:30 Lekua: Erakusketa Aretoa\nAlemania. Zuzendaritza: Fritz Lang. Ekoizpena: Erich Pommer / UFA. Gidoia: Fritz Lang eta Thea von Harbou, Thea von Harbou-ren nobelan oi...


Irekia Eusko Jaurlaritza - Gobierno Vasco :: Argentina eta Uruguaiko enpresaburu batzuek Ferroforma bisitatu zuten\nArgentina eta Uruguaiko enpresaburu batzuek…\nFerroforma fue visitada por empresarios de Argentina y Uruguay. Iturria: Irekia\nSei burdindegi-hornitzailek Barakaldoko azoka bisitatu zuten. Horrez gain, BEC eta Buenos Airesko Expo Ferreteraren artean lankidetza-hitzarmen bat sinatu zen\nEuskadik Mercosur-en duen ordezkaritzak, SPRIri lagunduz, Bilbao Exhibition Centre-rekin batera lan egin zuen Ferroforma-Bricoformarem hemeretzigarren edizioa prestatzeko, eta burdingintza eta brikolaje azoka martxoaren 23tik 26ra egin zen Bilbon.\nBisitarien ordezkaritza Argentinako hainbat probintziatako bost burdindegi-hornitzailek eta Uruguaiko batek osatu zuten. Guztiak dira erosle potentzialak eta azokako 600 markek aurkeztutako eskaintza ezagutzeko interesa dute.\nEuskadik Argentinan daukan ordezkaritzak BEC eta Indexport Messe Frankfurt SAren arteko akordioa sinatzen eta martxan jartzen lagundu zuen. Enpresa argentinarrak Expo Ferretera antolatzen du, eta, bi azokak elkarrekin sustatzeaz gain, Expo Ferretera Ferroforma-Bricoformaren edizio honetan erakusle gisa egotea ahalbidetu zuen.


KIROL PATRONATUAN MASAJE ZERBI-TZUAREN KUDEAKETA ESLEITZEA - Azpeitiko Udala\nKIROL PATRONATUAN MASAJE ZERBI-TZUAREN KUDEAKETA ESLEITZEA\nAlkatetzak 2014ko ekainaren 6ean Azpeitiko Udal Kirol Patronatuko instalazioetan masaje zerbitzuaren kudeaketa esleitzeko kontratazio espedientea onartzea erabaki zuen lehiaketa ireki bidez.\nLEHIAKETA IREKI BIDEZ, OHIKO IZAERAZ, AZPEITIKO UDAL KIROL PATRONATUAN MASAJE ZERBI-TZUAREN KUDEAKETA ESLEITZEKO KONTRATAZIO BALDINTZA ADMINIS-TRATIBO ZEHATZAK\na) Xedearen deskribapena: Azpeitiko Kirol Patronatuan masaje zerbitzua gauzatzea.\nb) Kontratuaren iraupena: BI URTEKOA, urtebeteko epealditan, gehienez lau urterarte luzatu daitekeelarik. Sei hilabeteko probaldia ezarri da (pleguen bigarren klausula).\n4.- Erregimen ekonomikoa: Esleipendunak, kontraprestazio modura, zerbitzua ustiatzerakoan lortzen dituen diru-sarrerak jasoko ditu.\nA) AUTOMATIKOKI BALIOETSI DAITEZKEEN ESLEIPEN IRIZPIDEAK (C GUTUNAZALA) = guztira 60 puntu.\n1) Eskatzen den gutxieneko esperientzia eta formakuntza osagarria: 0-35 puntu.\na) Esperientzia osagarria: 5 puntu antzeko postu batean izandako 6 hilabeteko bakoitzeko esperientziagatik.\nb) Formakuntza osagarria.\n5 puntu masaje arloko espezialitate titulu bakoitzeko: kirol masajea, terapeutikoak etabar.\n5 puntu honako kirol titulazio bakoitzeko: pilates, ciclo indoor, aerobic-step, tonifikazioa etabar.\nSoilik kontuan hartuko dira, gutxienez 20 orduko formazioa barneratzen dituzten tituluak.\n1) Eskaintza ekonomikoa/ masaje sesioen tarifa prezioak (0tik 25 puntura)\nGehienezko prezioa BEZ BARNE, 60 minutuko sesio bakoitzeko:\n- Bazkideak ez direntzako tarifa orokorra: 40 €\n- Bazkideak direnentzako tarifa berezia: 30 €\nLizitatzaileak adierazitako prezioak baino merkeagoak eskaini ahalko ditu, baina sesioaren iraupena mantendu beharko du.\nLizitatzaileek aurkezturiko eskain-tzaren proposamen ekonomikoari 25 puntu emango zaizkio gehienez, zerotik hasita %1eko murrizketagatik 1 puntu izango dituztelarik.\nLizitatzaileak prezioa hobetzeko aplikatuko duen minorazio portzentaia, berdina izan beharko du tarifa guztietan. Erreferentzi moduan preziorik altuena hartuko da kontutan.\n(B GUTUNAZALA = guztira 40 puntu)\n3) Proposamenaren balio teknikoa (30 puntu)\nEskainiko den masaje zerbitzuaren proposamena eta deskribapena barneratuko du.\n4) Hobekuntzak (10 puntu)\nBaldintza Administratibo Berezien Orriak eta Plegu Teknikoak begiratu (14. klausula)\nBehin-betikoa: 1.000 €\ng) Web: www.azpeitikoudala.net\na) Eskaintza egiteko azken eguna: Iragarkia Gipuzkoako Aldizkari Ofizialean argitaratu eta biharamunetik kontatzen hasita, HAMABOST egun.\n8.- Eskaintzak irekitzea\na) Erakundea: Azpeitiko Udaleko Kontratazio mahaia (pleguen hamalaugarren klausula).


Euskararen Nazioarteko Egunaren harira 150 ekitaldi antolatu dira Donostian, euskararen hirian\nEuskararen Nazioarteko Eguna dela eta, 150 bat ekitaldi antolatuko dira datozen egunetan Donostian, Euskararen Hirian. Hiriko auzo eta herrietan ospakizunak aurreratu egin dituzte eta asteburuarekin, azaroaren 29an eta 30an, egingo dituzte horietako asko eta asko. “Euskara, etenik ez duen haria” izango da aurtengo leloa. Donostiako Udalak eta hiriko hainbat eragile eta erakundek adostutako lelo honen bidez, hizkuntza-transmisioak duen garrantzia nabarmendu nahi izan da, hau da, euskara belaunaldiz belaunaldi transmititzeak duen garrantzia.\nNerea Txapartegi Udal Gobernuko Euskara arduradunak leloaren atzean dagoen mezua azpimarratu nahi izan du: “Euskararen Nazioarteko Egunean transmisioa izango dugu ardatz, donostiar askok euskara transmititu zutelako hitz egiten da gaur egun euskara gure hirian, eta orain lekukoa hartuko dugu. Guztioi esker da gure hiria Euskararen Hiria. Eta aurreko belaunaldiek euskararekin izan zuten konpromisoa aitortu nahi dugu, horiei esker gaurdaino iritsi baita gure hizkuntza, gure ondarea, gure altxorra”.\n“Euskara, etenik ez duen haria” ekitaldia azaroaren 29an\nDonostiako Udalak, horren harira, ekitaldi bat antolatu du larunbatean, eguerdiko 112:00etan, San Telmo Museoan. Donostiako ahozko ondarea katalogatu eta hedatzeko Ahotsak programan parte hartu duten 148 donostiar eta euren ondorengoak gonbidatu dira ekitaldira; azaroaren 29an, 12:00etan, San Telmon egingo den “Euskara, etenik ez duen haria” ekitaldira. Donostiar hauek elkarrizketatuak izan ziren eta euren euskara eta bizipenekin 3.000 bideo/pasarte jasota daude www.ahotsak.com/donostia web atarian. Herritarren batek bertara joateko asmorik izanez gero, gonbidapenak aldez aurretik banatuko dira San Telmo Museoan agortu arte.\nHorrez gain, hainbat auzotan, hizkuntza-transmisioarekin lotura duten ekintzak ere antolatuko dira: haurrentzako jolas tradizionalak, garai bateko jolasak berreskuratu eta lagunartean ikasteko; kantu jirak, euskal kanta tradizionalak berreskuratu eta sustatzeko, eta abar.\nNerea Txapartegik hiriko auzo eta herrietan antolatu diren ekitaldiak ere nabarmendu ditu: “Hiriko hamabost auzo eta herrietan antolatu dituzte jai egitarauak: Aieten, Altzan, Amaran, Amara Berrin, Antiguan, Añorgan, Bidebietan, Egian, Grosen, Igeldon, Intxaurrondon, Loiolan, Loiolako Erriberan, Martutenen eta Parte Zaharrean”. Horrez gain, esku programan ere jasota daude azaroren erditik abenduaren 5era hirian antolatuko diren bestelako jarduerak. Guztira, ia 70 eragilek 150 bat ekintza antolatu dituzte. Horren guztiaren berri emateko esku programa eta kartelak banatu dira hirian zehar.\nMintzodromoak bost urte bete ditu\nEuskararen Nazioarteko Egunean, bertan, abenduaren 3an, beste hitzordu berezi bat egongo dela aurreratu du Txapartegik: “Euskal Herri osora zabaldu diren mintzodromoak gure hirian sortu ziren duela bost urte, eta urtemuga berezi honetan, mintzodromo berezi bat izango dugu. Belaunaldien Arteko Mintzodromo berezia antolatuko dugu abenduaren 3an, 12:00etan, San Telmo Museoan. Bertan gazteak, helduak, eta edadetuak ariko dira, ekimen hau ez dugu ahaztu behar, euskararen erabilera sustatzeko sortu baitzen, eta oso arrakastatsuak dira”. Mintzodromo berezi horretan hainbat eragile eta udal ordezkari ere izango dira; Juan Karlos Izagirre alkatea buru. Donostia Lagunkoia ekimenean parte hartzen duten adinduak ere egongo dira ekimenean.\nMintzodromo horren aurretik, beste bi ohiko mintzodromo antolatuko dira San Telmon 10:00etan eta 11.00etan eta Altzako Larratxo kultur etxean 11.00etan. Horrez gain, azaroaren 28an, 10:00etan, beste Mintzodromo bat antolatu da Amara Berriko Arcco merkatalgunean.\nEuskararen erabilera, hala ere, ez da egun bakar batera mugatu behar. Txapartegik adierazi du egunero egunero, erabili behar dugula euskara: “Donostia Euskararen Hiria daukagu, eta egunero, uneoro eta lekuoro, erabili behar dugu euskara, denon ahotan egotea, denon eskuetan dago”\nEuskararen aldeko mezuak bidaltzeko aukera #ereeuskaraz erabilita\nEuskararen Nazioarteko Egunean, abenduaren 3an, Udalak antolaturiko ekintzetan parte hartzerik ez duen herritarrak euskararekiko bere atxikimendua adierazteko modua izango du. Horretarako nahikoa izango du mezu bat bidaltzea sare sozialen bitartez #ereeuskaraz traola erabilita. Herritarrak mezuak bidaltzera animatu ditu Nerea Txapartegik.\nSare sozialak erabiltzen ez dituenak beste bi bide izango ditu bere mezuak helarazteko: udala_euskara@donostia.org posta helbidera mezu bat bidaliz edota 662304560 telefonora mezua edo whatsapp-a bidaliz. Egunean zehar zein aurretik jasotako mezu guztiak www.euskaraz.net eta @euskaraz-en (twitter eta facebook) argitaratuko dira abenduaren 3an.\nBestalde, Donostiako Udaleko Euskara Zerbitzuak, Donostia Kulturaren laguntzarekin antolatzen duen “Gazteak zinera eta antzerkira” izeneko ekimena DBHko ikasleei zuzenduta dago. Aisialdia euskaraz gozatzeko aukera eman nahi zaie gazteei eta erakargarriak izan daitezkeen euskarazko filmak eta antzerki lanak eskaintzen zaizkie. Batetik “Bypass” filma ikusteko aukera izango dute Antzoki Zaharrean; bestetik, antzerkiari dagokionez, Zurriola Antzerki Eskolako gazteek “Peter Pan” izeneko antzezlana eskainiko dute. Ekimen arrakastatsua da oso eta Donostiako ikastetxe askotako 12 urtetik 16 urte bitarteko ikasleak joango dira euskarazko zinema eta antzerkia ikustera: guztira 2.500 lagunetik gora.


Feriak - Uraren Bailarak\nHerri askotan azienda feriak eta azoka ezberdinak antolatzen dira urte guztian zehar. Azoka hauek aukera paregabea dira bertako produktuak ezagutu, dastatu eta ekoizleari produktuak zuzenean erosteko. Beheko hauek dira Baztan-Bidasoako azoka nagusi eta handienak:\nLURRAREN EGUNA , BERA\nUdazkenean, urriko laugarren igadean ospatzen den azoka da Lurraren Eguna. Feria honetan nekazal produktuak erosteko aukera paregabea dago, inguruko nekazari eta abeltzainen produktuak ikusiko ditugu postuetan, barazkiak, fruta,… baita inguruko artisauen lanak ere.\nUDABERRIKO FERIA, DONEZTEBE\nMaiatzean ospatzen da, lehen edo bigarren ostiralean. Doneztebeko kaleetatik inguruko baserritar eta ekoizleen produktuak erosi eta dastatzeko aukera izanen dugu, baita bertako komertziante eta artisauen produktuak ikusi edo erosteko aukera ere. Taloak jateko aukera ere egoten da.\nGASNA ETA ARTISAU FERIA, ETXALAR\nEkaineko lehen egunetan ospatzen da, lehen asteburuan normalean. Inguruko gaztak aurkezten dira lehiaketara, gazta hoberenaren saria irabazi nahiean. Gazta lehiaketaz gain, artisauen feria egoten da, baita bertako produktu eta janarien postuak, musika eta dantzariak ere.\nUDAZKENEKO FERIA, DONEZTEBE\nSan Martin egunaren ondoko ostiralean ospatzen da normalean. Bertako produktuez beteriko postuak ikusiko ditugu Doneztebeko kaleetan barrena, batez ere janari postuak eta artisauak. Taloak eta gaztainak jateko aukera dago azienda feria eta landa eremuko lanabesak ikusten diren bitartean.\nUDABERRIKO FERIA, ELIZONDO\nFeria hau udaberri hasieran ospatzen da, Pazko egunaren hurrengo ostiralean. Inguruko nekazari eta abeltzainak beraien azienda hoberena ekartzen dute Elizondora; ardiak, behiak, pottokak,… Janari eta artisautza postu pila ere ikusiko ditugu kaleetan, eta gazta, sagardoa, taloak, mermeladak, pomadak, egurrez edo burdinez egindako lanak, xaboiak, arropa,… erosteko aukera ere egoten da. Goizean, “bustiak” banatzen dira, Baztanen jaten den plater tipikoa da hau.\nUDAZKENEKO FERIA, ELIZONDO\nNormalean urriko azken ostiral eta larunbatean izaten da. Ostirala da ferietako egun garrantzitsuena eta Elizondoko kaleetan inguruko abeltzainen azienda eta artisauen lanak ikusteko aukera dago. Postu pila ikusiko ditugu; lurra lantzeko lanabesak, garaiko nekazal produktu eta jakiak, taloak,… Egun horretan, herriko jatetxeak ferietako menua eskaintzen dute. Pilota partiduak eta herri kirolak ikusteko aukera egoten da.\nLESAKAKO FERIAK; BORTZIRIETAKO AZIENDA FERIA\nAzaroan ospatzen den feria da Lesakakoa, hirugarren osteguna izaten da egun garrantzitsuena. Bortzirietako azienda, landa eremuko lanabesak, artisauak, herri kirolak eta bertako gastronomiari lotutako aukera anitza egoten da. Lesakan ospatzen den feria hau, Nafarroako erregeengandik 1499an eskuratutako pribilegioa da. Azienda lehiaketa egiten da plazan, artisautza ikusi eta erosteko aukera egoten da, janaria, arropa, bertsolariak, musika, aizkolariak edo pilota partiduak egoten dira.\nBEHI-AZIENDA PIRINAIKOAREN LEHIAKETA-ENKANTE NAZIONALA, ELIZONDO\nIrailaren bukaeran ospatzen den feria ezaguna da hau. Elizondon egiten da, Baztanen, asteburu guztian zehar. Merkatu zelaia azienda pirenaikoaren erakusleku ederra bihurtzen da, horrez gain, bertako produktuak erosteko postuak, artisauak, taloak,… egoten dira.


Ficobak Euskadiko lehen azoka nautikoa aurkeztu du – Irunero\nPosted on 2022(e)ko urtarrilak 12 by Irunero\nFicobak publiko handiko azoka berri bat estreinatuz emango dio hasiera ikastaroari, oraingo honetan, nautika protagonista dela. Horretarako, portu estali bihurtuko da, eta erakusketariek ingurune eroso batean aurkeztuko dizkiete beren proposamen nautikoak eta ezagutza teknikoak bisitariei, bai jarduera horiek egitera ohituta daudenei, bai esparru horretan sartzen hasi diren pertsonei.\nEgia esan, aisialdi mota horrekiko interesa eta zaletasuna etengabe hazten ari da. Euskadin ere joera horretatik ez gaude kanpo. Enpresa Nautikoen Elkarte Nazionalaren (ANEN) datuen arabera, aisialdirako ontzien matrikulazioak % 13 igo dira 2021ean.\nZalantzarik gabe, nautika eta uretako jarduerak gero eta gehiago baloratzen dira aisialdirako, eta sektorearen hazkundea bizkortzen ari dira. Eta gure inguruko azoka panoraman lekua egiteko, Ficobak Ababor Azoka Nautikoa abiarazi du.\nEuskadiko lehenengo azoka nautiko hau apirilaren 1etik 3ra bitartean izango da Ficoban. Publiko zabalari zuzenduta, aisialdiko nautikarekin eta uretako jarduerekin zerikusia duten sektore guztiak erakarri nahi ditu, publiko horren eskura jartzeko nabigatzeko soluzioak, itsasontzi bat erosi beharrik gabe, jarduera nautikoez, itsas eta ibai ontziak alokatzeko enpresez, kamarotek alokatzeko eskaintzez, azken batean, itsas aisiaren sektorean dauden zerbitzu ugariez gozatzeko aukera ematen dutenak.\nFicoba aisia ontziak gobernatzeko titulazioak lortzeko azterketen egoitza da Euskadin. Beraz, kirol nabigazioko titulazioak dituzten pertsonek ezagutzen dute Ficoba, ohituta daude beren instalazioetara gerturatzen. 2021ean 2.100 pertsonak egin dute azterketa Ficoban.\nNautikaren mundutik hurbil egoteak, Ficobak azoka berriak, profesionalak zein publiko zabalekoak, antolatzen duen esperientziarekin batera, eta erakusketa eta bisitari enpresen interesa ikusteak Ababor sustatzera bultzatu du azoka esparrua.\nAbabor merkaturatzeko, ANEN, Enpresa Nautikoen Elkarte Nazionala, Espainiako sektore nautikoko patronalaren laguntza du. Gaur egun, aisiako nautikaren industria eta enpresa sarearen ehuneko laurogeita hamar baino gehiago osatzen du, bai eta hainbat elkarte autonomiko ere.\nFicoba eta ANEN indarrak batu dituzte azoka bultzatzeko, bai eta Euskadiko enpresa sare nautikoaren negozio bolumena handitzen lagunduko duten euskal helmuga nautikoa sustatzeko proiektuak eta euskal ehun nautikoaren eta Kantauri isurialdearen lehiakortasuna hobetzen lagunduko duten proiektuak bultzatzeko ere.\nCarlos Sanlorenzo ANENeko idazkari nagusiaren hitzetan, “benetan motibagarria da urtea Euskadiko lehen azoka nautikoa, Ababor, Ficobaren eskutik ospatuko dela iragarriz hastea. Aisialdirako nautikaren patronala garen aldetik, pozten gara sektorearen hazkundearen eta sustapenaren inguruko ekimenak gero eta ugariagoak direlako eta industria sektore handi gisa behar dugun lurralde kohesioari erantzuten diolako, enplegua eta aberastasuna sortzeko gaitasunarekin. ANENetik hainbat urte daramatzagu turismo nautikoaren jarduera bultzatzen, bereziki Kantauri isurialdean, eta azoka hau, zalantzarik gabe, jarduera horren bultzada erakusteko gune estrategikoetako bat izango da”.\nPosted in InformazioaTagged azoka, Barkua, ficoba, irun, irunero, Itsasoa, Nautikoa


NBEren arabera, Afrikako ur-eskasiak krisi larri bati aurre egitea eragingo du. | Consumer\nNBEren arabera, Afrikako ur-eskasiak krisi larri bati aurre egitea eragingo du.\nKlima-aldaketaren ondorioak arintzeko azkar jokatzea gomendatzen du.\nEgilea: mediatrader 2007-ko apirilak 23\nNBEk aurreikusten du, neurri azkarrik hartzen ez bada, Afrikak arriskuan jarriko duela datozen urteetan ur-eskasia larria izateko arriskua, eta dozenaka milioi pertsonaren bizia arriskuan jarriko duela. Hala, erakunde horretako aditu-batzorde batek, joan den astean Johannesburg-en bildurik, esan zuen Afrikak “azkar jardun behar duela klima-aldaketaren ondorioak tratatzeko moduak aurkitzen, batez ere edateko uraren iturriak zaintzen”.\n250 milioi afrikar inguruk edateko uraren eskasia izango dute 2020an, zientzialari-talde horrek egindako txostenaren arabera. Gainera, herrialde horietako nekazaritza-ekoizpena kaltetuko da, eta arrantza gutxitu egingo da Aintzira Handietakoa bezalako eremuetan. “Ur geza kontserbatzeko neurririk azkar hartzen ez bada, krisi larri batean sartuko gara”, ohartarazi zuen Pauline Rubek, batzordeko kide batek.\nAfrika eskualde erdi idorra dela kontuan hartuta, Afrikako gobernuek ez dute itxaron behar, zientzialariek adierazi zutenez, klima-aldaketaren aurkako politiketan neurriak har ditzaten eskatu zieten Afrikako agintariei. “Beharrezkoa da, halaber, gobernuek pedagogia egitea herritarrei azaltzeko zer arrisku duen klima-aldaketak eta zer neurri hartu behar diren kontzientziatzeko”, azaldu zuten ikertzaileek.\nGarapenerako Nazio Batuen Programak (NBGP), bere azken txostenean, hau dio: “Afrikako uraren krisia pobrezian, desberdintasunean eta botere-harreman desorekatuetan dago, bai eta ura kudeatzeko politika itxietan ere, eta horrek eskasia larriagotzen du”. Kevin Watkins-ek, NBGPko ikertzaile-taldeko buruak, adierazi zuenez, Afrikako ur gehiegi ustiatzeak sintoma kezkagarriak ditu: lehortu egiten ari diren ibaiak eta uraren mende dauden ekosistemak.\nSaharaz hegoaldeko Afrikan dute ura eskuratzeko aukera gutxien hango biztanleek: biztanleen %45ek ez dute urik egoera onean, eta %65ek ez dute saneamendu egokirik. Saharaz hegoaldeko Afrikan, arazoa ez da ur falta, baizik eta ura bideratu eta erabili ondoren tratatzeko behar den azpiegiturarik eza, NBGPren lanaren arabera.\nAfrika eskasia ura


KONTZERTUA: AITA DONOSTIA ABESBATZA - Berako Agenda\nKONTZERTUA: AITA DONOSTIA ABESBATZA\nasteartea, 2013\_\_\_\_\_\_\_\_\_\_\_\_\_\_\_'k2013\_\_\_\_\_\_\_\_\_\_\_\_\_\_\_' azaroa\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 19 Albisteak\nEguna: Azaroaren 23a, larunbata\nGaztedi Elkarteak 1985ean sortua izan zen. Elkarte honek kaputxinoekin duen loturagatik, Aita Donostia musikari famatuaren izena hartu zuen.\nHasieratik, bere jarduera etengabe gehitzen joan da, nahiz eleiz funtziotan zein emandako kontzertuetan ere.\nDonostian eta Gipuzkoako zenbait herritan kantatu izanaz aparte, Nafarroan, Errioxan, Kantabrian, Asturiasen, Madrilen, Sorian, Huescan eta 2006an Argentinako hainbat hiritan kontzertu ugari eman ditu.\nLehiaketatan ere parte hartu izan du. Aipagarriena Autolen (Errioxan) lorturiko lehen saria izanik.\nDuela 14 urtetik bere zuzendaria den Javier Alberdik sorturiko “Semana Musical Aita Donostia”n parte hartzen du “ Ferialis Meza”, Fauren “Requiema”, Felipe Gorritiren “Meza”, Mozarten “Koroatze Meza” interpretatuz besteak beste.\n2010ean, 25. urteurrena ospatuz kontzertu eta emanaldi ugari izan du.\n2011n – koralkide berrien laguntzaz- , hainbat ekitaldi eman zituen, Bartzelonako “Sagrada Familia”n eta “Montserrat”en kantatutakoak aipagarrienak direlarik.\n2012an, Logroño, Talavera de la Reina eta Jacan emandako kantaldietan goraipamen nabarmenak lortu zituen.


Accueil / Articles / Opinion / Chroniques / Kosovo-tik Katalunia-ra\n1999-garren urteko udaberrian, Errumanian nengoela, bertako eta Frantses batzuren artean solasaldi bereziki gogorrak izan ziren, NATO erakundeak Serbian egiten zituen bonbardaketen harira. Frantsesek Albaniarren kontrako sarraskia geratu behar zelakoan, ados zeuden NATO-ren jarrerarekin. Errumaniar askok, aldiz, frantsesei hauxe erantzun zieten: « Eta Korsika Frantziatik unilateralki aterako balitz, zer eginen luke Frantziako armadak? ». Frantsesak naski mutu geratu ziren.\n2005-garren urtean, Ibarretxe Planari ukoak, eta urriaren lehengoan Kataluniako erreferendumaren bortxaz debekatu nahi izanak, Madrilek, halako neurriak, proportzio guztiak kontutan harturik naski, irtenbide militar bat hartzear legokeela pentsa dezakegu. Zoritxarrez hala baimentzen du 1978-garren urteko konstituzioaren zortzigarren artikuluak. Espainiako Guardia Zibila Armadaren zati bat izanik, urriaren lehengoan botoen eragozteko Espainiatik polizia eta guardia zibilen igorri izana neurri zapaltzaile bortitzen abisu bat ote den kezka gaitezke. Beraz, ez da harrigarria Espainiako gobernuak Kosovoren independentziari « legez kanpo » dela baderitzo. Katalunia eta Euskal Herrira (Galiziara zergatik ez?) « eritasuna » heda ledin kezkatua baitago.\nHaatik, behin baino gehiagotan Espainiako gobernuak negoziazio guztiei uko egin die, « Lege eta Konstituzioaren » markoetan egiten bada ezik. Baina, jakin badakigu konstituzio horrek Espainiar Estatuko Herrien eskubideak ez dituela onartu nahi, autodeterminazioarena bereziki. Europako Batasuneko agintariek adiarazi zutenaren arabera, ez dute liskar horretan sartu nahi, Espainiaren barneko arazo bat delakoan, eta laurogei ta hamar entitate dituen Europa bat Juncker jaunak gobernatu ez duela nahi. (Badakike-ia Luxenburg bere sortherria Generalitatea baino txikiago dela, eta Herri Katalanen elkartzeak Europako estatu zabal bat osatuko lukeela?)\nPuigdemont jaunaren ihardespena igurikatzen delarik, beldurraren politikan ari dira Espainiako agintariak eta botere ekonomikoak: Polizia eta Guardia Zibilaren ekintzak lauda; Espainiako Batasunaren aldeko manifestazioak eta ekintzak; talde faxisten aurkako ezaxolakeria; Madrilen Hispanitatearen Egunaren karira egin den desfile erraldoiagoa; denbora berean enpresa askok beren egoitza soziala, (baina kapitala eta eraikinak ez) Generalitatetik kanpora eramatea. Azken horretan gauzak nola gertatuko direlako kezka eta xantaiaren nahasketa badakusakegu; gogorren eta okerrena « Puigdemont Companys bezala bukatuko dela » Casado jauna Kataluniako PP kideak esatea da. Deklarazio erasokor eta kezkagarria: historia ezagutzen badu jakin behar du Companys Errepublika gartzelaratu zuela eta gero frankistek tirokatu zutela, Frantziako naziek estraditu ondoren. Honi buruz bere deklarazioa argitu beharko luke: zein ote da itxaroten duen bukaera? Espetxeratu ala erailtzea? GAL-eko aferaz jakin ondoren, denetarik igurika dezakegu Espainiako agintariengandik.


Eguneratua: duela 52 min 47 seg\nAl, 2020/07/27 - 14:25\nEspainiako errege-erreginak Zizur Txikian izan dira gaur, Aspaceko Ramon y Cajal eguneko zentroan. Testuinguru honetan, kontzentrazioa egin dugu eta erabateko adierazpena adierazi diegu eta nabarmendu dugu Nafarroan ez direla ondo hartzen. Monarkia erabat arbuiatzen dugu, erakunde arkaikoa, antidemokratikoa, matxita eta ustela delako.\nAl, 2020/07/27 - 12:49\nOraindik osasun krisia gainditu gabe dugun honetan, krisi ekonomiko eta sozialaren ondorio latzak sufritzen hasi gara langileok. Pobrezia eta bazterketa sozialean dauden herritarren kopurua gorantz doa eta erreferentziazko enpresa handiak, Gamesa, Tubacex, ITP, enplegu suntsiketa gehiago iragartzen hasi dira.\nEnpleguaren bilakaerak aurreikuspen baikorretarako tarterik uzten ez duen honetan, Gober-nu eta patronaletatik egunotan helarazitako mezuei erantzun, eta egoerak eskatzen duen aterabidearen inguruan, prentsaurrekoa eman dute Bilbon LABeko Idazkari Nagusi Garbiñe Aranburu eta Eraketa Idazkari Dabid Lizarraldek.\nOr, 2020/07/24 - 14:48\nLABek ezin du balorazio positiborik egin Gipuzkoako metalaren gaurko bilerari buruz. Adegik gaur ez du ezer berririk ekarri. Gainera, mehatxatu egin du eta negoziazioari mugak jarri dizkio. Argi utzi du ez dagoela prest ez lanaldiari buruz hitz egiteko, ez bajak osatzeko, etab.\nEredu polizial demokratikoa eta komunitarioa aldarrikatzen dugu\nOr, 2020/07/24 - 12:33\nGasteizko Legebiltzarreko Diputazio Iraunkorrak Polizia Legearen testu bategina onartu berri du. Urkulluren gobernuak PPren babesa jaso du Elkarrekin-Podemosek eta EH Bilduk errefusatutako testu baten aurrean. LABen ustez, EAEko polizia eredua birpentsatzeko galdutako beste aukera bat da. Urkulluren gobernuak udaltzaingoak indartzeko eta polizia-eredu komunitarioaren bidean aurrera egiteko aukera galdu du.\nOg, 2020/07/23 - 15:25\nOg, 2020/07/23 - 14:56\nOg, 2020/07/23 - 13:21\nKontzentrazioa egin du gaur LABek Gasteizko Andra Mari Zurian, “Konponbide garaia da, presoak etxera” lemarekin. Adierazi dute euskal preso eta iheslariak etxean eta bizirik nahi eta behar ditugula.\nAraluceko enpresa-batzordearekin negoziazioari ekitea exijitzen diogu BATZi\nAz, 2020/07/22 - 17:08\nAraluce, 141 langile dituen Igorreko enpresa, likidazio prozesu batean dago. BATZ MCC taldeko kooperatiba da eta Araluce hartzekodunen konkurtso batean sartu du, Araluceko langile guztiak kalean utzita.\nAuzitegi Gorenak Thyssenkrupp Elevadores SLri buruz emandako epaia oso garrantzitsua da lanaldia arautzeko\nAz, 2020/07/22 - 15:22\nAuzitegi Gorenak aintzat hartu ditu Thyssenkrupp Elevadores SL.ren enpresa batzordea osatzen duten sindikatuek aurkeztutako helegiteak, eta joan-etorrietan emandako denbora lan denbora dela onartu du, distantzia edozein dela ere.\nNafarroako Gobernuaren aurrean mobilizatu gara laneko azken heriotzaren aurrean\nAz, 2020/07/22 - 12:00\nMobilizazioa egin dugu gaur Iruñean, Nafarroako Gobernuko Garapen Ekonomiko Sailaren egoitzaren aurrean lanean izandako azken heriotza salatzeko. Uztailaren 16an 58 urtetako langile bat hil zen Faltzesen, makina batek harrapatuta. Azken honekin, gutxienez 44 dira urte hasieratik Euskal Herrian lanean hildakoak, eta Alberto Sololuze eta Joaquin Beltranek desagertuta jarraitzen dute Zaldibarreko zabortegian joan den otsailaren 6tik.\nKaleratzeak eta jazarpen sindikala salatzen ditugu Siemens taldeko Guascorren\nAr, 2020/07/21 - 15:51\nGuascor Zumaiako Oikia auzoan kokatutako enpresa da. Siemens multinazionalaren barruan dago eta 180 langile ditu. 9 delegatuk osatzen dute enpresa-batzordea (LAB 4, ELA 3 eta ESK 2). Uztailaren 16 eta 17an egindako asanbladetako bozketetan langileek txanda bakoitzen 2 orduko lanuzteetara jotzea uztailaren 23tik aurrera.\nBelaunaldi berrien bizi-baldintzak okertuko dituen akordioa da gaur Europar Batzordeak onartu duena\nAr, 2020/07/21 - 15:41\nGaur Europako Batzordeak lorturiko akordioaren bidez argi gelditu dena da Europak ere arazo estrukturala duela. Sistemak ez du funtzionatzen eta bizitza sustengatzeko ezinbestekoak diren zaintza, osasuna, hezkuntza, etxebizitza edota elikadura osasuntsurako eskubidea herritar guztioi bermatzeko arazoa erroan du.\nEz dugu Tubacexen kaleratzerik onartuko, ezta langileen eskubide galera edo murrizketarik ekarriko duen akordiorik\nAr, 2020/07/21 - 15:30\nDuela aste batzuk eta prentsa-ohar baten bidez, Tubacexek aurreratu zigun bere lantegien berregituraketa ezarri nahi zuela. Gaur berriz, eta bihar Amurrio eta Laudioko lantegietako enpresa-batzordeekin duen bilerara itxaron gabe, talde osoan 500 langile kaleratuko dituela jakin dugu, langileen kosteak jaitsi beharrarekin justifikatuz.\nGida bat argitaratu dugu eskola-jangelak eta garraioaren itzuleraren inguruan\nAr, 2020/07/21 - 09:14\nGasteizko eta Nafarroako gobernuek COVID-19 dela eta, kontingentzia planak egin dituzte langileekin hitz egin gabe eta horregatik, LAB sindikatutik hurrengo ikasturteari begira, hego Euskal Herriko jangeletan eta eskola garraioetan aritzeko gure proposamenak bildu ditugu txosten batean.\nOlaberriako Arcelor Mittaleko langileek borrokan jarraitzen dute\nAl, 2020/07/20 - 15:36\nOlaberriako Arcelor Mittaleko langileek lanuzte eta mobilizazioak abian jarri zituzten lehengo astean, batzarrean hala erabaki zutelako. Lehen astea igarota, LABeko kideok balorazio labur bat plazaratu nahi dugu, oporren egutegiaren eraginez enpresa bi astez geldituko den honetan, mobilizazio eta lanuzteek ere etena izango dutelako.\nLanaldiaren barruan higiene pertsonala egiteko denbora eta baliabideak ematea eskatzen diogu Osakidetzari, lan ikuskaritzaren agindua betez\nAl, 2020/07/20 - 11:22\nGarbialdi enpresako LABeko kideek Bilbao-Basurto ESIan gai honi buruzko salaketa jarri zuten lan ikuskaritzan pasa den apirilean. Maiatzean, ikuskaritzak arrazoia eman zion LABi eta Garbialdi enpresaz gain, Osakidetza ere behartu zuen neurri berak hartzera bere erakunde eta kategoria guztietan. Osakidetzak alegazioak egin zituen baina Lan Ikuskaritzak ez zituen aintzakotzat hartu eta behin betikoz behartu zuen Osakidetza ESI eta kategoria guztietan berehalako neurriak hartzera.\nXilema Fundazioak kudeatutako Nafarroako Gobernuaren harrera-etxebizitzetan erasoa jasan zuen hezitzaile bati bi bajaren kontingentzia profesionala aitortzea lortu dugu\nOr, 2020/07/17 - 13:55\nEz dugu EAEko gizarte ekimeneko hitzarmena sinatu gabezia ugari duelako, betetzeko bermerik ez duelako eta sektorearen beharrei erantzuten ez dielako\nOr, 2020/07/17 - 12:40\nJoan den azaroaren 9an, ELA, Steilas, CCOO eta Kristau Eskolak eta AICE-ICEA patronalek akordio bat sinatu zuten, EAEko Gizarte Ekimeneko zentroetan 29 eguneko grebari amaiera emateko. 8 hilabete igaro ondoren, eta hainbat eduki bete gabe izanda, desadostasun ugari eta itxurakeria hutsa izan diren hainbat mahai negoziatzaileren ondoren, gaur, uztailaren 17an, patronal eta gehiengo sindikalak gabezia askorekin, betetzeko bermerik gabe eta sektorearen beharrei erantzuten ez dien hitzarmen bat sinatu dute.\n44 dira honezkero 2020an lanean hildakoak\nOr, 2020/07/17 - 11:36\nGutxienez 46 langile hil ziren 2019an Euskal Herrian eta aurten, 44 dira honezkero lanean hildakoak, eta beste bi langilek desagertuta jarraitzen dute Zaldibarreko zabortegian otsailaren 6tik. Atzo nekazari bat hil zen Faltzesen eta gaur bertan, azken egunotan izandako bi heriotza ez traumatikoren berri izan dugu. Ekainaren 21ean 63 urtetako portuko polizia batek bihotzekoa izan zuen Santurtzin eta ekainaren 26an hil zen. Uztailaren 15ean, 54 urtetako garraiolaria hil zen Santurtzin, bihotzekoak jota.\nOg, 2020/07/16 - 13:57\nGaur, uztailak 16, bigarren bilera egin du negoziazio batzordeak eta bileran agerian geratu da porrot egin duela Gipuzkoako metaleko hitzarmena desarautzeko ADEGIren estrategiak. Hainbat urtetan "legez kanpoko" gauzak eta legearen aurka zihozenak eskatzen genituela esan ostean, hau da, lan-erreformaren aurka ari ginela, ADEGI patronalak oinarrizko hainbat gauza onartu ditu, hala nola ultraaktibitate mugagabea, hau da, hitzarmenak indarrean jarraitzen duela beste batek ordeztu arte, enpresek ezin dutela alde bakarrez hitzarmena ez aplikatu edo Gipuzkoako metalgintzako hitzarmena aplikatzeko lehentasuna izatea, kontu hau lehen aldiz adostu baitzen grafikagintzako hitzarmenean, zortzi eguneko grebaren ondoren eta LABek gehiengo absolutua duen sektorean.


Autonomoei laguntzeko neurriak, irailaren 28ko 18/2021 Errege Lege-Dekretukoak, urriaren 1etik aurrerako prestazioak\nCovid-19k eragindako langile autonomoentzat\nAutonomoei laguntzeko neurriak, irailaren 28ko 18/2021 Errege Lege-Dekretukoak\nUrriaren 1etik aurrerako prestazioak\n⚠ Kasu guztiei dagokien ohar komuna:⚠\nPrestazio hauek ez dira bateragarriak Gizarte Segurantzaren beste prestazio batzuk jasotzearekin, hala nola aldi baterako ezintasunagatiko bajak, aitatasunagatiko bajak, amatasunagatiko bajak eta abar, horiek lanarekin bateraezinak izanez gero.\nHalaber, ez dira bateragarriak lanarekin bateragarriak diren Gizarte Segurantzako prestazioekin, aurretik jasotzen ari zirenen kasuetan izan ezik.\nKasu guztietan, beharrezkoa da Gizarte Segurantzako kuotak ordainduta edukitzea; bestela, mutualitateak gonbita egingo dizu 30 eguneko epe luzaezinean egunean jartzeko, prestazioa osorik eskuratu ahal izateko.\n18/2021 Errege Lege-dekretuan araututako Prestazio Ekonomikoak\n1. 1.\tAutonomoa naiz, eta jarduerarekin bateragarria den prestazioa eskatu nahi dut –18/2021 Errege Dekretuaren 10. artikulua.\nEskuratu informazio hau\n2. Autonomoa naiz, eta Agintaritza Eskudunak bertan behera utzi ditu nire jarduera guztiak – 18/2021 Errege Dekretuaren 9. artikulua..\n3. Autonomoa naiz, eta 2021eko irailaren 30ean maiatzaren 27ko 11/2021 Errege Lege-dekretuaren 7. eta 8. artikuluetan aurreikusitako jarduera eteteagatiko prestazioren bat jasotzen ari nintzen, eta ezin dut sortu – 18/2021 Errege Dekretuaren 10. artikuluan .aurreikusitako jarduera eteteagatiko ohiko prestaziorako eskubidea.\n4. Sasoika lan egiten duen .autonomoa naiz. – 18/2021 Errege Dekretua, 12. artikulua..\nLangile autonomoen jarduera eteteagatiko (CATA) aparteko prestazio berriak arautzen dituen 18/2021 Errege Dekretuan prestazio espezifiko bat sartu da Cumbre Vieja sumendiaren erupzioak kaltetutako La Palmako Langile Autonomoen Araubide Berezietakoentzat (LAAB).\nCumbre Vieja sumendiaren erupzioak kaltetutako La Palmako LAABetarako informazio gehiago nahi izanez gero, jo mutualia@mutualia.es helbide elektronikora.\n1. Autonomoa naiz, langile autonomoen jarduera eteteagatiko (CATA) kotizatzen dut eta egiaztatu dut gutxienez hamabi hilabeteko kotizazioa dudala, kontsumitu gabe, jarduera eteteagatik aurreko etete-prestazioak eskuratzeko.\n▶ Nolako prestazioak eska ditzaket?\nNorberaren konturako lanarekin bateragarria den jarduera eteteagatiko prestazioa (18/2021 Errege Dekretuaren 10. artikulua)\nBaldintzaren bat betetzen ez baduzu, 3. formularioko prestazioa eskuratu dezakezu.\n▶ Zein dira bete beharreko baldintzak?\n2021eko hirugarren eta laugarren hiruhilekoetan, norberaren konturako jardueraren zerga-sarrera konputagarrien murrizketa egiaztatzea, 2019ko hirugarren eta laugarren hiruhilekoetan izandakoen ehuneko 50etik gorakoa, bai eta 2021eko hirugarren eta laugarren hiruhilekoetan zerga-etekin garbi konputagarriak 8.070 eurotik gorakoak ez izatea ere.\nDiru-sarreren murrizketa kalkulatzeko, 2019ko hirugarren eta laugarren hiruhilekoetako alta-aldia hartuko da kontuan, eta 2021eko hirugarren eta laugarren hiruhilekoekin alderatuko da.\n2021eko irailaren 30ean maiatzaren 27ko 11/2021 Errege Lege-dekretuaren 7. artikuluan aurreikusitako prestazioa jasotzen ari denak prestazio hori jasotzeko eskubidea sortu ahal izango du, baldin eta data horretan Gizarte Segurantzaren Lege Orokorraren testu bateginaren 338.1 artikuluan aurreikusitako aldi osoa kontsumitu ez badu.\nJarduera eteteagatiko kotizazioa egiaztatzeko, honako hauek hartuko dira kontuan:\nBi prestazio horietatik zein jaso dezakezun zehazten laguntzeko, kontsulta ezazu informazio hau, prestazio berriaren aurreko 48 hilabeteetan dagoeneko kontsumitu dituzun jarduera eteteagatiko prestazioak egiaztatzeko, baita geratzen zaizkizunak ere.\nMartxoaren 17ko 8/2020 Errege Lege-dekretuko ezohiko prestazioak: prestazio horiek ez dute kotizaziorik kontsumitzen jarduera eteteagatik.\nEkainaren 26ko 24/2020 Errege Lege-dekretuko ezohiko prestazioak, eta/edo irailaren 29ko 30/2020 Errege Lege Dekretuko ezohiko prestazioak: 24/2020 ELDko luzapeneko prestazioak, lanarekin bateragarria zenak eta uztailetik irailera iraun zuenak, eta 30/2020 ELDko laugarren xedapen gehigarriko prestazioak, lanarekin bateragarria zenak eta 2020ko urritik 2021eko urtarrilera arte iraun zuenak, kotizazioko 12 hilabete kontsumitzen dituzte guztira, bietako bat zein biak jaso izanda.\nOtsailaren 2ko 2/2021 Errege Lege-dekretuko ezohiko prestazioak: 7. artikuluan araututako prestazioak, lanarekin bateragarria zenak eta 2021eko otsailetik maiatzera iraun zuenak, kotizazioko 12 hilabete kontsumitzen ditu.\nMaiatzaren 27ko 11/2021 Errege Lege-dekretuko ezohiko prestazioak: 7. artikuluan araututako prestazioak, lanarekin bateragarria zenak eta 2021eko ekainetik irailera iraun zuenak, kotizazioko 12 hilabete kontsumitzen ditu.\nOrain, batu itzazu prestazio horiengatik kontsumitutako hilabete guztiak, eta ateratzen dena kendu 2021eko urriko prestazio berriaren aurreko 48 hilabeteetan jarduera eteteagatik kotizatutako hilabeteei. Emaitza 11 baino handiagoa bada, lanarekin bateragarria den prestazio berria jaso dezakezu, gainerako baldintzak betez gero. Bestela, ezohiko prestazioa eska dezakezu, gainerako baldintzak betez gero.\nHamabi eta hamazazpi bitartean. 4\nHamazortzi eta hogeita hiru bitartean. 6\nHogeita lau eta hogeita bederatzi bitartean. 8\nHogeita hamar eta hogeita hamabost bitartean. 10\nHogeita hamasei eta berrogeita bi bitartean. 12\nBerrogeita hiru eta berrogeita zazpi bitartean. 16\nBerrogeita zortzitik aurrera. 24\n💰 Zenbatekoa da prestazioa?\nMutualitateak autonomoaren prestazioa hasi aurreko azken 12 hilabeteetako batez besteko kotizazio-oinarriaren %70 ordainduko dizu, kontingentzia arruntengatiko kotizazioa gehituta, 2022ko otsailaren 28ra arte, salbu eta interesdunak uko egiten badio.\nAutonomoak behartuta daude alta emanda egotera eta GSDN-n (Gizarte Segurantzaren Diruzaintza Nagusia) kotizatzera prestazio hori jasotzen duten bitartean.\n📆 Noiz arte dut aukera eskaera egiteko?\nPrestazioa urriaren 1etik aurrera jasotzeko, urriaren 21era arte eskatu ahal izango da, egun hori barne.\nUrriaren 22tik aurrera egindako eskaerek eskaera egin eta hurrengo hilaren lehenengo egunetik aurrera jasoko dute prestazioa.\n💬 Enpleguaniztuna naiz; Erregimen Orokorrean ere lan egiten dut:\n▶ Eska dezaket prestazio hau?\nBai, baina badira baldintza gehigarri batzuk, hala nola norberaren konturako diru-sarrera garbi konputagarri fiskalik EZ jasotzea + inoren konturako diru-sarrera gordinak LGSren zenbatekoaren halako 2,2tik gorakoak izatea, aparteko ordainsarien zati proportzionala barne, eta inoren konturako diru-sarrera gordinik EZ jasotzea LGSren zenbatekoaren halako 1,25 gora, aparteko ordainsarien zati proportzionala barne.\nZein izango da prestazioa kasu horretan?\nKolektiboagatik dagokion gutxieneko kotizazio-oinarriaren %50 ordainduko da, ez benetako kotizazio-oinarriaren %50, gutxienekoa baino handiagoa izan arren.\n💰 Nor arduratuko da GSDNko kotizazioez?\nPrestazioa eskatzen duen pertsonak GSDNren kuotak ordaintzen jarraitu behar du.\nMutualitate laguntzaileak gertakari arruntengatiko kotizazioen zenbatekoa ordainduko dio langileari, jarduera eteteagatiko prestazioarekin batera.\n💻 Webguneko 1. formularioa\nEskuratu 1. formularioa\n2. Autonomoa naiz, eta Agintaritza Eskudunak bertan behera utzi ditu nire jarduera guztiak.\nAgintaritza eskudunaren ebazpenaren bidez jarduera eteteagatiko prestazioa.\n(18/2021 Errege Dekretua, 9. artikulua)\nJarduera etetea erabakitzen duen ebazpena eman baino gutxienez hogeita hamar egun natural lehenago afiliatuta egotea, eta, nolanahi ere, etendura 2021eko urriaren 1a baino lehen dekretatu bada, etendura hasi baino lehen afiliatuta egotea.\nJarduera eten eta hurrengo egunetik aurrera, jarduera eten eta hurrengo 21 egun naturalen barruan aurkezten bada, kotizazio-oinarriaren %70 ordainduko da, edo %40, baldin eta beste jasotzaile bat badago elkarrekin bizi den lehen graduko familia-unitatean.\nGehienez ere bost hilabeteko iraupena izango du prestazio berri horrek, eta neurriak kentzea erabakitzen den hilabeteko azken egunean amaituko da prestazioa jasotzeko eskubidea, edo 2022ko otsailaren 28an, azken data hori lehenagokoa bada.\nEpemugatik kanpo aurkeztuz gero, eskabidea egin eta hurrengo hilaren lehenengo egunetik aurrera ordainduko da.\nArtikulu honetan araututako prestazioaren aitorpena jarduera ixteko akordioa edo ebazpena indarrean jarri ondorengo lehen hogeita bat egun naturalen barruan eskatu beharko da, edo urriaren 21a baino lehen, jarduera etetea 2021eko urriaren 1a baino lehen adostu bada eta maiatzaren 27ko 11/2021 Errege Lege-dekretuaren 6. artikuluan aurreikusitako ezohiko prestazioa jasotzen ari ez bada.\nEska dezaket prestazio hau?\nPrestazioa jasotzea ez da bateragarria izango inoren konturako lana egiteagatik ordainsari bat jasotzearekin, salbu eta inoren konturako lanaren diru-sarrerak lanbide arteko gutxieneko soldataren zenbatekoaren halako 1,25 baino txikiagoak diren kasuetan, aparteko ordainsarien zati proportzionala barne.\n💬 Nor arduratuko da GSDNko kotizazioez?\nDiruzaintzak ez du autonomoen ordainagiririk emango.\nEskubidea aitortzen dionean, mutualitatek GSDNri jakinarazten dio, ordainagiriak kargatu ez ditzan eta bidegabe kobratutakoa erregularizatu dezan ofizioz. Kuotak ordaintzetik salbuetsiko da jarduera ixteko neurria hartzen den hilaren lehen egunetik, edo 2021eko urriaren 1etik, data horren aurretik hasitako jarduera-eteteari eusten zaionean, neurri hori jaso eta hurrengo hilaren azken egunera arte, edo 2022ko otsailaren 28ra arte, azken data hori lehenagokoa bada.\n💻 Webguneko 2. formularioa\nEskuratu 2. formularioa\n3. Autonomoa naiz, eta 2021eko irailaren 30ean 11/2021 Errege Lege-dekretuaren 7. eta 8. artikuluetan aurreikusitako jarduera eteteagatiko prestazioren bat jasotzen ari nintzen, eta ezin dut Errege Lege-dekretu honen 10. artikuluan aurreikusitako jarduera eteteagatiko ohiko prestaziorako eskubiderik sortu – 18/2021 Errege Dekretuaren 11. artikulua.\nJarduera eteteagatiko aparteko prestazioa, 2021eko irailaren 30ean jarduera eteteagatik maiatzaren 27ko 11/2021 Errege Lege-dekretuaren 7. eta 8. artikuluetan aurreikusitako prestazioren bat jasotzen ari diren eta 10. artikuluan aurreikusitako jarduera eteteagatiko prestazio arrunta jasotzeko eskubidea sortu ezin duten langile autonomoentzat.\nJarduera eteteagatiko aparteko prestazioa, beste baldintza ekonomiko batzuk betetzen ez dituztelako edo jarduera etetearen kotizazio-hilabete guztiak prestazioa eskuratzeko kontsumitu dituztelako, lanarekin bateragarria den prestazioa jasotzeko kotizazio nahikorik Ez duten langile autonomoentzat.\nLangile Autonomoen Araubide Berezian edo Itsasoko Langileen Araubide Berezian alta emanda eta kotizazioen ordainketan egunean egotea, bere konturako langile gisa, 2020ko apirilaren 1a baino lehenagotik.\n2021eko hirugarren eta laugarren hiruhilekoetan norberaren konturako jardueratik eratorritako etekin garbi konputagarri fiskalik ez izatea, aldi horretako lanbide arteko gutxieneko soldataren %75etik gorakorik, hau da, 6.755 €, (seihilekoan ez da 5066,25 €-tik gorakoa izango).\n2021eko laugarren hiruhilekoan, norberaren konturako jardueraren zerga-sarrera konputagarriak 2019ko laugarren hiruhilekoan izandakoak baino ehuneko 75 txikiagoak direla egiaztatzea. Diru-sarreren murrizketa kalkulatzeko, 2019ko laugarren hiruhilekoan altan egondako aldia hartuko da kontuan, eta 2021eko laugarren hiruhilekoan izandako diru-sarreren zati proportzionalarekin alderatuko da, proportzio berean.\nKolektibo bakoitzeko gutxieneko kotizazio-oinarriaren %50 ordainduko da (ez benetako kotizazio-oinarriaren %50, nahiz eta gutxienekoa baino handiagoa izan), edo %40, baldin eta lehen graduko familia-unitatean beste jasotzaile bat badago.\nJarduera eteteagatiko aparteko prestazio hori 2021eko urriaren 1etik aurrera hasi ahal izango da sortzen, eta gehienez bost hilabeteko iraupena izango du, betiere, eskaera urriko lehen hogeita bat egun naturalen barruan aurkezten bada. Bestela, ondorioak eskabidea aurkeztu eta hurrengo hilaren lehen egunean finkatuko dira. Prestazio horren iraupena ez da 2022ko otsailaren 28tik gorakoa izango.\n💬 Enpleguaniztuna naiz; eska dezaket prestazio hau?\nEz, prestazio hau ez da bateragarria inoren konturako lanarekin.\n🗨 Nor arduratuko da GSDNko kotizazioez?\n💻 Webguneko 3. formularioa\nEskuratu 3. formularioa\n4. Sasoika lan egiten duen autonomoa naiz.\nSasoiko langileen jarduera eteteagatiko prestazioa (11/2021 Errege Dekretuaren 9. artikulua)\na) Langile Autonomoen Araubide Berezian edo Itsasoko Langileen Araubide Berezian beren konturako langile gisa alta emanda eta kotizatuta egotea 2018. eta 2019. urteetako bakoitzean, gutxienez lau hilabetez eta gehienez zazpi hilabetez, betiere, denbora-esparru horrek gutxienez bi hilabete hartzen baditu urte horietako urritik abendura bitartean.\nb) Dagokion Gizarte Segurantzako araubidean inoren konturako langile gisa altan edo altarekin parekatuta ez egon izana hirurogei egun baino gehiago 2021eko hirugarren eta laugarren hiruhilekoetan. Eta 2018an eta 2019an 120 egun baino gehiago inoren konturako langile gisa altan ez egotea.\nc) 2021eko hirugarren eta laugarren hiruhilekoetan zerga-arloan 6.725 eurotik gorako diru-sarrera garbi konputagarriak ez lortzea.\nd) Gizarte Segurantzako kuotak ordainduta izatea. Hala ere, baldintza hori betetzen ez bada, organo kudeatzaileak ordainketara gonbidatuko du langile autonomoa, zor dituen kuotak hogeita hamar egun naturaleko epe luzaezinean ordain ditzan. Zorpekoa erregularizatzeak erabateko ondorioak izango ditu babeserako eskubidea eskuratzeko.\nGizarte Segurantzako Norberaren Konturako Langileen edo Langile Autonomoen Araubide Berezian edo, hala badagokio, Gizarte Segurantzako Itsasoko Langileen Araubide Berezian egindako jarduerari dagokion gutxieneko kotizazio-oinarriaren %70.\n2021eko urriaren 1etik aurrera sortuko da, eta gehienez ere bost hilabeteko iraupena izango du, betiere, eskabidea urriko lehen hogeita bat egun naturalen barruan aurkezten bada. Bestela, ondorioak eskabidea aurkeztu eta hurrengo hilaren lehen egunean finkatuko dira, eta iraupena ez da 2022ko otsailaren 28tik gorakoa izango.\nEz. Prestazio hau bateraezina izango da inoren konturako lanarekin eta onuradunak jasotzen zuen Gizarte Segurantzako edozein prestaziorekin, salbu eta bateragarria bada norberaren konturako langile gisa jardutearekin. Era berean, bateraezina izango da bere konturako lanarekin eta itxierak eragindako jardueraren xede den sozietatetik datozen etekinak jasotzearekin, 2021eko hirugarren eta laugarren hiruhilekoetan jasotzen diren diru-sarrerak 6.725 eurotik gorakoak direnean.\nEskubidea aitortzen dionean, mutualitateak GSDNri jakinarazten dio, ordainagiriak kargatu ez ditzan eta bidegabe kobratutakoa erregularizatu dezan ofizioz. Prestazioa jaso bitartean ez da kotizatzeko betebeharrik egongo, eta langilea alta-egoeran edo altarekin parekatuta egongo da dagokion Gizarte Segurantzako araubidean. Kotizatzeko betebeharrik ez duten kotizazioak beren gain hartuko dituzte dagokien prestazioa estaltzen duten aurrekontuen kargura dauden erakundeek.\n💻 Webguneko 4. formularioa


Gipuzkoan Gazte Digitala, gazteak kulturara hurbiltzeko proiektu pilotua - Berriak - Gazteria\nGipuzkoan Gazte Digitala, gazteak kulturara hurbiltzeko proiektu pilotua\nKultura eta Gazteria Departamentuak "Gipuzkoan Gazte Digitala" proiektu pilotua antolatu du, Gipuzkoan Gazte Youtubeko katearen bitartez zuzenean emango dena. Bertan, gazteen artean ezagunak diren pertsona ospetsuek parte hartuko dute, hala nola Iban Garcia youtuberrak, Ainhoa Larrañaga aktoreak, Unai Yunimat gamerrak edo Egoitz Txurruka "Txurru" instagramerrak.\nGipuzkoako Foru Aldundiko Kultura eta Gazteria Departamentuak gazteentzako kultura programatu du Gipuzkoan Gazte Tour programaren bidez. Programa honek Gipuzkoako musika eta arte eszenikoen inguruko hainbat jarduera biltzen ditu, zenbait udalerriren laguntzarekin, hala nola Eibar, Arrasate, Zumarraga, Azpeitia, Irun, Hondarribia eta Lasarte-Oria. Horietan guztietan, formatua antzekoa izan da: bertaratutakoei eskaintzen zaie doako masterclass pedagogikoa, tokiko talentu baten emanaldia, artista nazional edo nazioarteko baten kontzertua, DJ baten emanaldia eta Photocall bat.\nPrograma hori, pandemiaren ondorioz, ezin izan da egin, baina datorren urtean berriro jarriko da martxan. Horren ordez, Gazteria Zuzendaritzak abian jarri du Gipuzkoan Gazte Digitala, gazteek gazteentzat egindako programa pilotua. Horretarako, gazteek elkarrekin erlazionatzeko eta kultura kontsumitzeko erabiltzen dituzten plataformetara hurbildu nahi izan da.\nPrograma pilotu honen helburua da adin desberdinetako publiko objektiboa lortzea eta harekin zuzeneko interakzioa sortzea. Horrez gain, haien beharrak eta gustuak aztertu eta hurbiletik ezagutu nahi dira, GGD zigilua duten gazte promesen harrobia sortu nahi da hainbat arlotan (musika, kirola,…), eta informazioa partekatu nahi da gazteekin, asteroko plan eta agenda modura.\nGipuzkoan Gazte Digitala saioa telebistako plato batean grabatuko da, eta set xume eta erakargarri bat muntatuko da atal ezberdinetarako. Engagement gisa, gaur-gaurko aurkezleak izango ditugu... aktoreak, aurkezleak, influencerrak, etab. Atal bakoitzak hashtag identifikatzaile bat du, publikoarekin feedback bat sortzeko eta gomendioen berri izateko. Grabatutako edukia plataformetara igoko da pilula modura, eta iganderako utziko da (egun garrantzitsua sareetan eta edukietan) guztia igotzea bideo oso batean.\nATALAK ETA SAIOAK:\nGipuzkoan Gazte Digitala: Ardatz nagusia, Iban Garcíak aurkeztutako elkarrizketen atala. Bertan, ikusleak eta sare sozialetako galdeketak funtsezkoak dira Gipuzkoako eta Euskal Herriko gonbidatu talentudunak eta artista gazte gailenak definitzeko.\nKIROLA FIT: Egoitz Txurruka "Txurru" kirolzale amorratua da, eta horregatik ezinbestekoa da programaren KIROL FIT izeneko kirol atalean. Bertan, kirol mundua errepasatuko dute eta elkarrizketak egingo dizkiete hainbat diziplinatako talentuei.\nDIGITAL TRENDS: Yunimat arduratuko da webguneko berriak eta bideo-jokoen eta teknologia berrien inguruko trikimailuak eta aholkuak helarazteaz.\nTOP RANKING: Rubenjik kultura arlokoak eta egungoak diren 5 gomendio aurkeztuko ditu, gure ustez gazteentzat guztiz interesgarriak izango direnak.\nTIPS TOK: Amaia Amunarrizen atala da, eta bertan, aholku gisa, erakutsiko du nola egin Instagram eta Tik Tok sareetako "challenges" eta trikimailu biralenak.\nGIPUZKOAN GAZTE TOUR: Ainhoa Larrañaga aktore eta abeslaria da musika atala gidatzeko pertsona egokia; gainera, uste dugu plataforma bikaina dela atalaren izen bera duen (Gipuzkoan Gazte Tour) gure kontzertu zirkuitu aktiboan parte har dezaketen talentu gazteak ezagutzeko eta aztertzeko. Osagarri ezin hobea.\nAGENDA: Iban Garcia arduratuko da programa ixteaz, kultur agenda erako gomendioekin.\nPROGRAMA OSOAREN EMANALDIA


Lehen urteetako ikasketa prozesuan emozioek duten garrantzia\nGure bizitzaren helburu nagusia ongizatea eta zoriontasuna lortzea ideia nahiko berria dela kontsidera dezakegu; izan ere, historian zehar erlijioek zein sinesmenek gizakiaren bizitzaren bidea markatu izan dute.\nHala ere, gizarte modernoan hain idealista ez den kontzeptua sortu zen: zoriontasuna norberaren errealizazioaren eta harreman pertsonalen bitartez lor daiteke. Helduei zuzenduriko kontzeptu berri honek, ordea, haur baten lehenengo heziketa fasea guztiz baztertu zuen, gaur egun oraindik ere pairatzen dugun hutsegitea.\nGure hezkuntza zenbakietan eta hitzetan, zientzian eta historian eta kultura edo negozioak bezalako beste aspektu batzuetan oinarritu izan da, eta hori guztiok bizi izan dugu. Denboran zehar ez ditugu kontuan hartu oinarrizko funtzio emozionalak edota hain garrantzitsua diren enpatia bezalako sentimenduen ikaskuntza.\nEmozioen ikuspegi erromantikoegia eta gutxi aztertutakoa oinordetzan hartu ditugula esan daiteke, ondorio mingarria izan duen erromantizismoa alegia. Emozioak ez badira ez aztertzen, ezta erakusten ere, gogo-aldartea kontrolatzea oso zaila izango da.\nHortaz, bizitzaren lehendabiziko urteetako hezkuntzak umeen trebetasun emozionalak sustatu beharko lituzke, eta modu honetan “adimen emozionala”ren garapena hobetuko luke. 1995ean Daniel Colemanek sortu zuen kontzeptu hau, prozesu kognitibo eta hezigarrien norabidea aldatzeko garrantzia duena.\nEmozionalki adimentsua izatea gure emozioak ezagutzea eta kudeatzen jakitea da, bai eta gainontzekoen emozioekiko enpatia izatea ere. Hori dela-eta, honen guztiaren gakoa, gurasoei transmititu beharrekoa, zera da: Hezitzaile edo guraso beren adimen emozionala haur batena bezain garrantzitsua da, azken finean, gurasoek zein hezitzaileek haurrei, haien lehendabiziko urteetan, arauak, ezaguerak eta jokabide-ereduak transmititzen baitizkiete.\nBaldintza horiek betetzen dituen ikastetxea bat aukeratzea oinarrizkoa da gure seme-alabentzat, horrela oinarrizko hezkuntza onena bermatzen delako.\nHorregatik, Loreka Haur Eskolan hezkuntza emozionalak ikasketaren hasierako fasean behar duen lekua izateko lan egiten dugu. Heldu bezala eredugarriak izan nahi dugu, alfabetatze-emozionala bideratu nahi dugu, sentitzen dutena hitzez adieraztera lagunduz, epaiketarik eta afekturik gabe, emozionalki gainezka egiten dutenean kontrolatzen ikasteko, eta horretarako tresnak emango dizkiegu emozio horiek poliki-poliki kudeatzen jakin ditzaten.\nBizi-kalitatea eta osasun fisiko eta emozionala izateko orekan oinarritutako egitura emozionalaren alde egiten dugu.


Afarian lortutako dirua eskolaren aurrekontuaren parte garrantzitsua da (Argazkia: SNCS)\nRupert, AEB. Aurtengo Rupert-eko euskal afaria, herriko San Nikolas eskola laguntzeko egingo dena, opariz betea izango da: alde batetik, bertaratutakoek, dohaintzan emango duten dirua eta, bestalde, antolatzaileek enkantean eta zozketan banatuko dituztenak. “Aurten, gainera, lehen aldiz, Boiseko Jaialdira joateko Hampton Inn hotelean bi gela eta ekitaldi baterako bi sarrera ere eskainiko ditugu enkantean”, adierazi du antolatzaileak.\nHoriekin batera, beste hamaika opari eskuratu ahal izango dituzte animatzen direnak, hala nola: Robert Moore-n koadro original bat, Mountain Home Country Festival-erako bi VIP sarrera, eskuz egindako mantak, artzain-ogia, eBook bat, Rupert-en bertan dagoen Drift Inn hotelean bi lagunentzako gela, hotel horretan bertan beste bi lagunentzako afaria, eta abar luzea.\nEta guzti hori gutxi balitz, “arrakasta” handi izan ohi duen artxo mamua ere jarriko dute enkantean. Abere honen irabazleek ohitura dute artxoa itzuli eta berriz ere enkantean jartzea. Horrela lortu ohi dituzte, honi esker bakarrik, 3.000 eta 5.000 dolar inguru urtero. “Aukera ederra da diruz lagundu nahi dutenek ongi pasatzeko ere”, azaldu du Berlin-Lantzek.\nEnkantea 20:30ean hasiko da baina, 18:00etan, Steve Trevino-k prestatutako afariaz gozatu ahal izango dute hara gerturatutakoak: entsalada, artxoa eta txorizoa, garbantzuak, lekak eta azenarioak dituen euskal arroza. Behin enkantea bukatuta, gaueko 21:30etatik aurrera Wild Night musika taldea arituko da eszenatokian, country soinuak aireratzen.\nGau guztirako sarrera: 25 dolar\nZozketarako, sei zenbaki 5 dolarrengatik\nAfaririk gabeko gaua: 5 dolar\nInformazioa gehiago nahi izatekotan Cyndy Berlin-Lantz-ekin sartu harremanetan: (208) 431-5814.


Delorean: 'Mikel Laboa' - Kulturklik\nDelorean: "Mikel Laboa"\nDonostia-San Sebastián Abenduak 7\nMikel Laboa deritzan Delorean taldearen azken lanank ezinbestean harrapatzen gaitu. Erritmo sendoaren gainean oinarriturik, lan ikaragarria eraikitzen da, disparatutako doinuen ala softwareen eta benetako instrumentazioaren artean orekatua eta oxigenatua. Dena dela, lanak duen erakargarritasun handiena bere emozioan datza, sentikorra bezain sinbolokoa baita. Lana osatzen duten zazpi abestiak, Mikel Laboaren irudian eta sorkuntzan, bere alde intuitiboenean eta berezkoenean batik bat, oinarriturik daudela berehala sumatuko dugu.\nLaboaren jatorrizko grabaketetako pistak erabilita, Delorean taldeak lengoaia bizkor bezain bizia erabiliz, unibertso berri bat moldatu du, Mikel Laboaren arimaren beroa eta kantuen dohainak bazterretan zabaltzen lagunduko duena.\nHorretarako, Deloreaneko taldekideek (Igor Escudero, Guillermo Astrain, Unai Lazcano eta Ekhi Lopetegi) gogor ekin diote lanari azken urtean, klasikoak diren konposizio horiek era berri honetara egokitzeko, erritmoaren eta harmoniaren fintasunaz baliaturik kultur eduki sinboliko harekin, euskal nortasunaren sorburuetan jatorria duen sorkuntza berri sendo bat aurkezteko.\nData Abenduak 7


MARYD Mahaia/erretilua, grisa, 58x38x58 cm - IKEA\nMahai habiak eta laguntzaileak\nOhean gosaltzeko edo lagunekin festa bat antolatzeko: mahai-erretilu hau ezin hobea da logelan zein egongelan erabiltzeko. Erretilua atera daitekeenez, oso erosoa da zerbitzatzeko; eta beheko egitura toles daiteke.\nTolestu mahaia erabiltzen ez duzunean.Erretilu ateragarria janaria zerbitzatzeko ere erabil daiteke.Erretiluak ertz oso zabala eta albo altuak ditu erraz eraman ahal izateko eta bertan ipinitakoa ez erortzeko.Diseinatzailea\nGoiko partea/ Beheko planoa:NOTRANS, NOTRANS\nZabalera: 51 cmAltuera: 9 cmLuzera: 68 cmPisua: 8.00 kgPaketeak: 1\nMuntatzeko argibideakMARYD Mahaia/erretilua902.927.25\nBeste dokumentu batzukMARYD Mahaia/erretilua902.927.25\nMARYD diseinatu nuenean, mahai txiki eta praktiko bat egin nahi izan nuen, funtzio desberdin askorekin. Mahai laguntzailea, gaueko mahaitxoa, zentroko mahaia, edo sofa aurreko idazmahai txiki bat. Praktikotasun handiagoa izateko, mahaia tolestu eta gordetzeko erraza da, adibidez, oheko sofa bat ireki nahi denean. MARYDi egurrezko gainazal polit bat ere eman nahi zion, konbinatzeko errazak eta dibertigarriak diren kolore ñabardura ezberdinetan. Zorionez, mahaiak etxeko bizitza malguagoa egin dezake, bai haurrentzat, bai helduentzat.\nCarina Bengs diseinatzailea\nMahaia/erretilua, grisa58x38x58 cm


Gonzalo Nardiz Bengoetxea sarien 2018ko ediziorako hautagaiak aurkezteko epea ireki da - Ekonomiaren Garapena eta Azpiegitura Saila - Euskadi.eus\nSari hauek nekazaritzan, abeltzaintzan, basogintzan edo arrantzan jardun luze eta nabarmena izan duten pertsonei edo kolektiboei emango zaizkie.\nSarietarako hautagai izateko, gutxienez Euskal Herriko bi eragile sektorialen babesa behar da eta, nolanahi ere, hautagai izendatutako pertsonaren edo elkartearen onespena.\nSarietarako hautagaiak aurkezteko epea otsailaren 28an amaituko da.\nEusko Jaurlaritzak Gonzalo Nardiz Bengoetxea sariak iragarri ditu 2018rako, nekazaritzaren, arrantzaren, elikagaien eta basogintzaren sektoreetan egindako ibilbide porofesionalak saritzeko. Sari horiek 2003az geroztik ematen dira, bi urtean behin, exekutibo autonomoko lehen Nekazaritza sailburuaren omenez, eta beren helburua da nekazaritzako elikagaien sektorean egindako ibilbide profesional luzeagatik nabarmendu diren pertsonen edo taldeen lana balioestea gizartearen aurrean. sarietarako hautagaiak aurkezteko epea otsailaren 28an amaituko da.\nDeialdi honetan, sektore bakoitzeko pertsona edo talde bati ego gehiagori emango zaizkio sariak, Epamaihaiaren iritziz. Saritu bakoitzak ohorezko sari bat eskuratuko du eta esker ona erakutsiko zaio jendaurreko ekitaldi batean, maiatzean.\nSarietarako aurkezten diren hautagaiek gutxienez Euskal Herriko bi eragile sektorilaren babesa beharko dute eta, nolanahi ere, hautagai izendatutako pertsonak edo taldeak hautagaitza onartu beharko du.\nHautagaitzak eta dagozkien dokumentazioa Eusko Jaurlaritzako Landa eta Itsasertzaren Garapenaren eta Europar Politiken Zuzendaritzara zuzendu beharko dira –Donostia-San Sebastián, 1 - 01010 Vitoria-Gasteiz –, Herri Administrazioen Araubide Juridikoaren eta Administrazio Prozedura Erkidearen 39/2015 Legeak, urriaren 1ekoak, ezarritako edozein bideren bitartez.\nSarien 2018ko deialdiaren oinarriak


Albistegi Digital honek 2020/2021 ikasturteko asteroko komunikazioaren hitz orduari hasiera ematen dio. Egape Ikastolako Zuzendaritzak eskola-komunitate osoari posta elektronikoz astekari digitala bidaltzeko konpromisoa hartu zuen duela hiru urte. Horrenbestez, ikasturte honetan ere, ostiralero jasoko duzue ikastolaren egunerokoaren informazioa laburbilduta, ikasmailaz antolatua eta argazki bilduma zabalarekin.\nBide batez, Egape Ikastolako langileria osatzen dugun administrari, garbitzaile, sukaldari, atezain eta irakasle taldeak ikasturte on bat opa nahi dizuegu.\nGogoz eta indartsu gaude guztiok erronka berriei elkarrekin aurre egiteko. Ikasturte bereziari eman diogu hasiera, errealitate berri honek kezka ugari sortzen dizkigu, baina denok elkarrekin sortzen zaizkigun arazoei ahal dugun modu egokienean aurre egingo diogulakoan gaude.\nHezkuntza Sailak eta Lan Arriskuen prebentzioko zerbitzuak adierazitako protokolo eta jarraibideetan oinarrituz, Egape ikastolak etapa bakoitzerako kontingentzia planak osatu ditu ikas-komunitatearen segurtasuna eta osasuna bermatzeko. Honela higiene neurri zorrotzak mantenduz eman diogu hasiera ikasturteari jakinda arriskua ezin dugula erabat sahiestu, eskola batez ere elkarbizitza eta harremanetarako gunea baita.\nGure aldetik, egoerak eskatzen dituen neurriak ezarriko ditugu beti ere, gure balore eta ildo pedagogikoei hutsik egin gabe. Guztion ahalegina eta konpromisoa ezinbestekoak izango ditugu ahalik eta modu egokienean egoerari aurre egiteko.


Bilbao.net, Egoiliarrak, Prestakuntza bila nabil, Denentzako prestakuntza, Artearen inguruko ikastaroak, mintegiak eta hitzaldiak\nKokapena: Hasiera Hiritarrak Egoiliarrak\nPrestakuntza bila nabil Denentzako prestakuntza Artearen inguruko ikastaroak, mintegiak eta hitzaldiak\nBilboko Udalak egiten dituen ikuskapenak, mantentze-lanak eta kontrolak Ziurtagiri/txosten bat behar dut Lizentzia/baimen bat behar dut Kexa, erreklamazio edo salaketa bat egin nahi dut Nire auzoa/hiria/ingurumena hobetu nahi dut Galdutako objektuak eta animaliak Turistak Informazio praktikoa Hirian ibili nahi dut Aisiako jarduerak Ostatua behar dut Erreklamazioak edo salaketak Larrialdiak edo emergentziak Artearen inguruko ikastaroak, mintegiak eta hitzaldiak\nBilbao Arte Fundazioak antolatzen dituen artearen inguruko ikastaroak, mintegiak eta hitzaldi zikloak dira.\nNazioartean ospetsuak diren sortzaile sendoek hartzen dute parte artistak haien ezagutzetatik onura atera dezaten, eta beren lan teknikak edo prozesuak hobe ditzaten.\nKomunitate artistikoari, unibertsitatea amaitu, ibilbide profesionala hasi eta proiektu sortzaile bat garatzera dihoazen gazteez gain.\nZerbitzu hau urte osoan dago erabilgarri: Ikastaro, mintegi eta hitzaldien agenda.\nHitzaldietarako ez da aurrez izenik eman behar.\nIkastaro eta mintegietan izena emateko:\nEskatzailearen Currículum vitae.\nEskatzailearen ibilbide sortzailearen azalpena.\nIkastaro eta mintegietarako\nAstelehenetik ostiralera 9:00etatik 21.00etara etenik gabe.\nIkastaro edo mintegirako eskaera aurkeztuko da eskatutako dokumentazioarekin batera deialdiaren epe barruan.\nIkastaroen koordinatzaileak, Fundazioaren arduradun batekin batera, lehen fase batean ikastaroan parte hartuko duten pertsonak aukeratuko dituzte.\nParte hartuko duten pertsonen azken aukeraketa irakasleak edo gonbidatutako artistak egingo du.\nOnartutako pertsonen zerrenda argitaratuko da.\nEskatzaileei ikastaroan edo mintegian onartuak izan diren edo ez jakinarazten zaie telefonoz edo epostaz.\nIkastaro, mintegi eta hitzaldien deialdia.\nZer da Bilbao Arte?\nBilbao Arte produkzio-artistiko zentroa da, Bilboko Udaleko Kultura eta Hezkuntza sailaren agindupean dago, eta sortzaile eta kolektibo artistikoen eskura jartzen ditu beren proposamen artistikoak aurrera eramateko bitarteko eta azpiegiturak: lagapen guneak, grabatu eta serigrafia tailerrak, irudi digitala, eskultura, argazkilaritza, filmazioa platoa, dokumentazio zentroa eta proiektu-aretoa.\nBilbao Arte Fundazioak epostaz eta posta arruntez bere jarduerari buruzko aldizkako informazioa bidaltzen du. 5.500 pertsona ingururen datu-basea dauka, bereziki sortzaileak, kolektibo artistikoak eta artea eta/edo kulturan interesa duten pertsonez osatua.\nInformazio eskaria Fundazioaren telefonoa, faxa eta epostaren bidez egin daiteke.\nZerbitzu honi buruzko kontsulta, gorabehera, kexa edo iradokizun oro egiteko, Bilboko Udalak hiritarren esku du Zure Udalak aditzen dizu izeneko buzoia. Inprimakiko datuak bete behar dira eta jakinarazpenaren zergatiaren berri eman. Gero, jakinarazpen hori kontsulta, kexa edo iradokizuna egin den sailera zuzenduko da. Bilboko Udalak hitza ematen du Datuen Babeserako abenduaren 13ko 15/1999 Lege Organikoan eta ezar daitezkeen gainerako arauetan ezarritako babesarekin tratatuko dituela datuak.\nE-posta: bilbaoarte@ayto.bilbao.net Zentroa: Astelehenetik ostiralera 9:00etatik 21:00etara etenik gabe.\nErakusketa aretoa: Asteartetik ostiralera, 11:00etatik 14:00etara eta 17:00etatik 20:00etara eta larunbatetan, 11:00etatik 14:00etara.


Break on stage irailaren 26ra atzeratuko da\nErositako sarrerek data berrirako balio dute, 2020ko irailaren 26an Bilbao Arenan.\nBreak on stage irailaren 26ra atzeratuko da→\nKultura eta sormena Partaidetza\nAurten Euskaraldia etxetik ere, #EtxealditikEuskaraldira\nZein hizkuntza erabiltzen duzu lagunekin?\nAurten Euskaraldia etxetik ere, #EtxealditikEuskaraldira→\nARTISTA GAZTEAK LAGUNTZEKO ETA AHALDUNTZEKO “BERTIGOA” ZERBITZUAK GUNE BIRTUAL BAT SORTU DU\nPortugaleteko Udalaren Gazteria Zerbitzuek Espacio Artemisarekin lankidetzan abian jarri dute artista gazteak laguntzeko eta ahalduntzeko zerbitzua emateko Bertigoa programaren barruan haiei zuzenduriko gune birtual bat.\nARTISTA GAZTEAK LAGUNTZEKO ETA AHALDUNTZEKO “BERTIGOA” ZERBITZUAK GUNE BIRTUAL BAT SORTU DU→\nMaz Basauri jaialdia bertan behera\nBasauriko Social Antzokiak Maz Basauri jaialdia hartuko du, aurreko urteetako arrakastaren ondoren bederatzigarren edizioa izango duena.\nMaz Basauri jaialdia bertan behera→\nBarriek 2020, sormen handiko Bizkaiko artista talentudun berriak→\nMetro Music Fest Metro Bilbaoren XXV. urteurrena ospatzeko\nJaialdiak otsailaren 11tik 14ra izango du leku Metro Bilbaoren geltoki ezberdinetan\nMetro Music Fest Metro Bilbaoren XXV. urteurrena ospatzeko→\nBultzada eman nahi diozu zure karrera musikalari? MUSIKA MASTER duzu aukerarik onena→\nGizarte-konpromisoa Kultura eta sormena\nEgin bat Fair Saturday ospakizun handiarekin eta kulturaren alde jokatu!\nPrimeran pasako duzu irekitze-ekitaldian 500 artista baino gehiagoren saioekin. Denak, gainera, helburu on baten alde: gizarte garapen globala.\nEgin bat Fair Saturday ospakizun handiarekin eta kulturaren alde jokatu!→\nEDP Bilbao Night Marathonen 11. edizioa urriaren 19an izango da , eta aurreko urteetan bezala, hiru distantzia ezberdin izango ditu hautagarri: 42k, 21k eta 10k.\nEDP Bilbao Night Marathon 2019an izena emateko azken egunak!→


Arrakasta komertziala lortzen duten produktuen %65 urtebetean baino gutxiagoan faltsifikatzen dira | Consumer\nArrakasta komertziala lortzen duten produktuen %65 urtebetean baino gutxiagoan faltsifikatzen dira\nFaltsutze-delituen urteko kostua 30 eta 50 bilioi pezeta bitartekoa da.\nNazioarteko Merkataritza Ganberak sortutako Faltsifikazioari buruzko Informazio Bulegoak aurkeztutako datuen arabera, arrakasta lortzen duten produktuen %65 urtebetean baino gutxiagoan faltsutzen dira. Praktika horrek munduko merkataritzaren % 7 eta 5 artean eragiten du, eta hori konpontzeko, gizartea kontzientziatu behar da.\nFaltsifikazioen aurkako Mundu Elkarteak (Gacg) antolatutako Faltsifikazioen aurkako Nazioarteko Egunean atzo aurkeztu zen txosten horrek erakusten duenez, horrelako delituen urteko kostua 30 eta 50 bilioi pezeta bitartekoa da.\nFaltsifikazioak merkataritzaren maila guztiei eragiten die. Hasieran baliozko objektuen erreplikak egiten ziren, hala nola bitxiak, erlojuak, etab. Gero, izen handiko markak faltsifikatzen ziren, hala nola kirol-markak, eta orain edozer faltsutzen ahal da. Adibiderik onena disko konpaktuen kopia piraten kalez kaleko salmentan dugu.\nEspainian, Ministerio arteko Antipirateria Batzordea izeneko organoa sortu zen, eta, Kultura, Zientzia eta Teknologia, Barne, Justizia, Ogasun, Osasun eta Nekazaritza Ministerioekin batera, produktu faltsuen banaketari aurre egiten dio. Batzorde horrek emandako datuen arabera, Espainian saltzen diren marka-produktu faltsuen %34 merkataritza-establezimenduetan saltzen dira, kaleko salmenta ilegalaren %39, kaleko salmenta legalaren %10 eta etxeko salmentaren eta biltegien %11.\nFaltsifikazioak gehien eragiten dien sektorea ehungintza da, %35 zenbatuta. Espainiako merkatuan, enpresen ia% 60k izan dute jabetza industrialari buruzko arazoren bat, markak faltsifikatu edo imitatzeagatik. Arazoa konpontzeko, enpresaburuak kontzientziatu behar dira, jakin dezaten beren negozioko gauzarik garrantzitsuena marka bera defendatzea, legeak eguneratu eta zuzen aplikatzea eta kontsumitzaileak sentsibilizatzea dela, kontsumo arduratsuan heziz.\nfaltsutze merkataritza productos-eu


Urte berriarekin batera, zinea zuzeneko musikarekin Tabakaleran | El Diario Vasco\nCulturasUrte berriarekin batera, zinea zuzeneko musikarekin Tabakaleran\nUrte berriarekin batera, zinea zuzeneko musikarekin Tabakaleran\n'The hill' filmarekin hasiko da ziklo berria.\nJatorrizko Soinu Banda programaren baitan, horrela azalduko dira filmak hilean behin, aurreneko emanaldia ostiral honetan izango delarik\nMiércoles, 2 enero 2019, 19:35\nHastapenetan, zinema mutua zenean, filmetako irudiek zuzeneko musika zuten lagun. Baina film soinudunek ere izan dezakete zuzeneko musikaren laguntza, eta horixe egingo dute Donostiako Tabakaleran J.B.A. (Jatorrizko soinu banda) izeneko programaren bitartez. Ekimenaren xedea da, hain zuzen, «filmak zuzeneko musikarekin proiektatzearen tradizioari gaur egungo bandek nola heltzen dioten esploratzea».\nZiklo berri honi hasiera emanteko bi saio izango dira urtarrilean. Datorren ostiralean, urtarrilak 4, 19:00etan, zine aretoan Sidney Lumeten 'The Hill' (Erresuma Batua, 1965) emango da, eta Elle Belgak joko du pelikula horretarako sortutako soinu banda. Datorren asteartean, urtarrilak 8, saioa Kutxa Kultur Kluba aretoan egingo da, 20:00etatik aurrera. Mursegok joko du Virginia García del Pinoren 'Respirar, correr, mirar' filma proiektatzen den bitartean. Aurreneko emanaldirako sarrera behar da (7 euro); bigarrenean, berriz, sarrera doakoa da, plazak bete arte. Urteko lehen hiruhilekoko hurrengo saioak otsailaren 9an eta martxoaren 8an izango dira.\nEkimena, aurretik egin diren antzeko saioetan gertatu den bezala, elkarlanean abiarazi dute Tabakalerako unibertsoa osatzen duten hainbat eragilek. 2DEO, Tabakalerako euskarazko ikus-entzunezko edukien laborategiak proiektuari egiten dion ekarpena da ikus-entzunezko formatu berriak esploratzeko interesa eta 3.0. bideoklipari eskainitako arreta. Bigarren bazkidea eta ohiko kolaboratzailea, Kutxa Kultur da. Dock of the Bay musika dokumentalen jaialdia da beste bidaideetako bat.\nBuen año para los museos españoles con más de doce millones de visitas La EGO comienza este jueves su gira de invierno en el Teatro Victoria Eugenia de San Sebastián


Konfinamenduaren hamabi hilabeteek 13.370 enpleguren galera ekarri dute | Ekonomia | Berria\nKonfinamenduaren hamabi hilabeteek 13.370 enpleguren galera ekarri dute\nMartxoan langabezia igo izana SEPEren aurkako erasoarekin lotu du Eusko Jaurlaritzak. Kontratu mugagabeen kopurua handiena izan da 2007az geroztik\nKonfinamenduak lan merkatuan eragindako zauria ez da itxi urtebetean. Aurtengo martxoan, jarduera ekonomiko ez derrigorrezkoa eteteareren lehen urteurrenean, erabaki horren aurretik baino 13.370 enplegu gutxiago zeuden Hego Euskal Herrian. Gizarte Segurantzak hilabeteko afiliatuen batez bestekoa egin ohi du, eta, horregatik, 2020ko martxoko datuak erdizka baizik ez zuen islatu hilabete horretako martxoaren 15ean indarrean jarritako etxeratze agindua. Faktore horrek berak laguntzen du orain urte arteko konparazioa egiten. Hurrengo hilabeteotan, ordea, konparazioak agian ez du erakutsiko egoeraren larritasuna, kolpe ekonomikoaren datuekiko egingo baitira alderaketak eta horrek ekarriko du ezinbestean urte arteko datuak hobeak izatea. Horregatik, hurrengo hilabeteotan datuak «kontuz eta perspektibarekin» egiteko eskatu du Alfonso Gurbindo Eusko Jaurlaritzako Enplegu sailburuordeak.\nSindikatuek garbi dute datuak txarrak direla. «Oraindik ez da galdutako enplegua berreskuratu. [...] Agenda sozial argia bultzatu behar da, pentsioen erreformak eta lan erreformak bertan behera uzteko», azaldu du ELAk. Koronabirusaren krisiak batez ere gazteei egin diela kalte nabarmendu du LABek, 35 urtetik azpikoen artean %35 handitu baita langabezia. CCOOk ziurtatu du datu «gazi-gozoek» baieztatu egiten dutela supertzea «motel» doala.\nOtsailean baino 494 gehiago\nMartxoan ohikoa da langabezia jaistea, Aste Santuak kontratazioak sustatzen dituelako ostalaritzan. Aurten, ordea, pixka bat egin du gora langabeen kopuruak: SEPEren datuen arabera, 172.508 langile daude langabe gisa erregistratuta Hego Euskal Herrian, otsailean baino 494 gehiago. Langabe kopuruak gora egin du Bizkaian (+785), Gipuzkoan (+165) eta Araban (+43), baina behera egin du Nafarroan (-499).\nEusko Jaurlaritzak badu azalpen bat bilakaera desberdin hori azaltzeko: martxoan SEPE Espainiako enplegu zerbitzuek jasandako eraso zibernetikoa. Hainbat egunez blokeatuta izan ziren langabezia laguntzak kudeatzen dituen erakunde horren ordenagailuak, eta tramiteak eskuz egin behar izan zituzten langabeek. Gurbindok azaldu duenez, erasoaren aurrean Lanbideren sistema informatikoa babestea erabaki zuen. Ondorioz, martxoaren 9tik aurrera automatikoki berritu zituzten lana bilatzen zutenen eskaerak, ez zitzaten sariak eraso horren ondorioz galdu. Gurbindoren arabera, horrek ekarri du sistemak langabetzat hartzea jada enplegua aurkitu duten hainbat herritar.\nEnplegu bulegoetan langabe gisa erregistratuta ageri diren langileetatik %56,2 dira emakumeak, eta %43,8, gizonezkoak. Krisiaren eragina handiagoa izan da emakumeen artean: haien langabezia tasa %14,3tik %15era igo da, eta %10,5etik %10,9ra gizonena.\nMartxoan, aurretik enplegurik ez zutenen artean handitu da gehien (+653). Gora egin du lehen sektorean (+132) eta eraikuntzan (+64), eta behera, berriz, zerbitzuetan (-196) eta industrian (-159).\nIa 12.000 gutxiago\nHilabete bakarrean laurden bat jaitsi da ABEE aldi baterako enplegu erregulazioan daudenen kopurua: otsailaren bukaeran 46.594 ziren, eta 34.996 ziren martxoa amaitu zenean. Jaitsierak eten du azaroan berriro abiatutako goranzko joera, ostalaritzari jarritako mugekin hasitakoa. 2020ko apirilean jo zuen goia erregulazioan zeuden langileen kopuruak, 230.000 lagunekin.\nBizkortu egin da\nAste Santua ezohikoa izaten ari da aurten, baina haren eragina antzeman daiteke kontratazioetan. Izan ere, otsailean baino 18.745 kontratu gehiago egin dira martxoan. Aldea oso handia da iazko martxoarekin alderatuz gero (+%24,7), baina kontuan hartu behar da duela urtebete ezarri zutela herritarren konfinamendua, eta horrek jarduera ekonomikoa asko gerarazi zuela. Pentsatzekoa denez, aldea are handiagoa izango da apiriletik aurrera.\nBaina bada arreta erakartzen duen beste datu bat: martxoan sinatutako kontratuen %12,3 izan dira mugagabeak. Lehen begirada batean gutxi badiruditeen arren, %7-8 inguruan izan dira azken urteetan.\nNDF kezkatuta dago bi abiadurako suspertzearekin


Europako eskualdeetarako energia berdea eta eraginkorra sustatzea - EU Reporter\nGaur (maiatzaren 26), Europako Batzordeak Europarra abiarazten du energia buruzko espezializazio adimendunaren plataforman, Eta horrek eskualde eta estatu kide onartzen ditu Kohesio Politika finantzaketa erabiliz gehiago eraginkortasunez energia iraunkorra sustatzeko helburuarekin. Plataformak eskualde energia iraunkorraren inbertsioen eta batez ere behe-karbono teknologia berritzailea hedatzea beren espezializazioa partekatzeko lagunduko.\nKohesio Politika funtsen erabilera optimoa energia proiektuen iraunkorrerako onartzean, Plataforma dizu zuzenean laguntzea Energiaren Europako Batasunaren Estrategia. Era berean, energiaren arloko berrikuntza jarduerak nazio, eskualde eta toki mailan hobeto lerrokatzea izango du helburu, energia lehentasunen inguruko agenda estrategiko bateratua ezartzeko asmoz. Batzordearen barneko zientzia zerbitzuak, Ikerketa Zentro Bateratuak (JRC), sortu duen plataforma eskualdeetako hazkunde ekonomikoa bultzatzen lagunduko du, energia hornidura iraunkorra, lehiakorra eta segurua bermatuz.\nCorina Creţu Eskualde Politikarako komisarioak esan zuen: "2014-2020rako, 38 milioi eurotik gorako Kohesio Politikako inbertsioak inbertituko dira Energia Batasuneko Estrategia lortzeko eta sektore guztietan karbono gutxiko ekonomiarako bidea bultzatzeko. Aurreko aldiarekin alderatuta finantzaketa bikoiztea. Kohesio Politikaren finantzazioak aukera ugari eskaintzen ditu, baina eskualdeentzako erronka garrantzitsuak ere planteatzen ditu EBrekin batera finantzatutako energia proiektuak gauzatzeko orduan. Horregatik, ongi etorria ematen diot Energiari buruzko plataforma berriarekin batera. energia jasangarriari buruzko ezagutza eta eskualdeei lagunduko die konponbide berritzaileetan inbertitzeko eskuragarri dagoen finantzazioa modu eraginkorrean erabiltzen ".\nTibor Navracsics Hezkuntza, Kultura, Gazteria eta Kirol komisarioak, JRCko arduraduna ere, esan zuen: "Benetako Energiaren Batasuna eraikitzeko oinarri zientifiko sendoa beharko da, eta pozik nago Batzordearen zientzia-zerbitzuak, Ikerketa Zentro Bateratuak, hori funtsezkoa da hori bermatzeko. Espezializazio Adimenduneko Plataformak ezagutza zientifikoa eta sareko tresna berritzaileak konbinatzen ditu. Eskualdeei informazioa eskuratzen eta ideiak eta praktika onak trukatzen lagunduko die - aditu berriak sortuz eta Energiaren Batasunaren osagai bihurtuz ".\nplataforma merkaturatzea markatzeko, goi-mailako hitzaldi bat ospatzen ari da gaur Bruselan komisarioaren Tibor Navracsics presentzia. Bi saio paralelo, Andaluzia eta Eskozian antolatuta, izango vidoelink bidez batzeko. Ekitaldia biltzen politikari, funtzionario publikoek, energia adituek eta ikertzaileek hausnartzeko eta agenda estrategikoa eta espezializazio adimendunaren garapena energiaren sektorean hurrengo urratsak eztabaidatzeko.\nProiektua DG Eskualde eta Hiri Politikako (REGIO), DG Energia (Ener) eta Joint Research Centre (JRC) arteko lankidetza joint batean oinarritzen da. marrazten du dauden espezializazio adimendunaren plataforman esperientzia positiboa ikerketa eta berrikuntza estrategiak bideratuta (bertatikS3 Plataforma). Gaur 172 eskualde edo herrialde EBko eskualdeen% 80 baino gehiago baititu plataforma honen ekintzetan parte hartu. horiek baino gehiago bi heren energia aukeratu dute euren espezializazio adimendunari azalera gisa.\nSmart espezializazio Europako Batzordeak garatutako hazkunde ekonomiko eta oparotasun bultzatzeko eskualde mailan ikuspegi berritzailea da. ikerketa eta berrikuntza lehiakortasun abantailak sortzeko eta gaitu eskualde beren indarguneak erlatiboa alorrean espezializatzeko inbertsio publikoen erabilera eraginkorra eta norakoak bultzatzen du. Da, halaber, Europako Egitura eta Inbertsio Fondoen onuradun izateko baldintza da.\nEnergia Plataforma berria informazioa, ezagutza eta esperientzia ematen dizu energia proiektuetan inbertituz, lerro-politiken arduradunek agintarien beharrizanak eta interesdunek energia eta ikerketa arduratzen batera. Era berean, estatu eta eskualde kidea betetzen interes eta aurreikusitako energia berrikuntzan inbertsioak egiteko moduak garatzea izango da.\nEBk planak € 38bn buruz inbertitzeko epea 2014 2020-en bere Kohesio Politika barne € 2bn sare adimendunak inbertsioen esparruan ere. Helburua da karbono gutxiko ekonomia baterantz shift proiektuak energia-efizientzia errazteko, berriztagarriak, baita hiri-mugikortasun iraunkorra eta ikerketa eta berrikuntza gisa.\nEnergia-proiektuen adibide Kohesio Politika finantzatu\nWAVE HUB, energia berriztagarrien irtenbide berritzaile bat (UK)\nThe Green Building Klusterra, eraikinen eskuineko bidea dinamizatzeko (Austria)\neraikin publikoetan berritzeko Erregimen (Lituania)\nKistelek erakusten energia geotermikoa potentziala (Hungaria)\nEuropako espezializazio adimendunaren plataforman Energia on abiaraztea\nenergia buruzko espezializazio adimendunaren plataforman\nEBko Kohesio Politika - klima aldaketa eta energia segurtasuna erronka\nKarbono gutxiko ekonomia - Regional Policy\nikerketa eta berrikuntza estrategiak buruzko espezializazio adimendunaren plataforman\nGai erlazionatuak:agintariekenergiaEuropakoEnergiaren Europako Batasunaren estrategiaezaugarrifull-imagepolicymakersinteres-taldeestrategiaUnion


Bertsoa, bertsoa eta bertsoa Izarran, Gorbeialdeko bost talderekin - Aramaio - Goiena.eus\nBertsoa, bertsoa eta bertsoa Izarran, Gorbeialdeko bost talderekin\nArabako Bertsozale Elkartea 2016-01-24 10:50\nIzarrako saioko parte-hartzaileak.\nGorbeialdeko bost taldek hartu dute parte Arabako Bertso Kuadrillartekoaren lehenengo saioan. Bertsoa, bertsoa eta bertsoa: besterik ez da entzun Izarran, larunbatez, goiz eta arratsalde. Bost talde hauek hartu dute parte: Elexpuru ta 4 (Aramaio), Ez jatzu gustau biher (Aramaio), 4 oinetan poto (Murgia), Bertsolahariak latxak (Urkabustaiz) eta Bostibaieta (Legutio).\nZer den auzolana. Bertsolalahariak latxak taldeak (Izarra) txokoa jartzen du, eta Elexpuru eta lau taldeak sukalde-lanak egiten ditu. Gorbeialdeko punta batetik besterako harreman estua sumatu da goizeko lehen orduetatik hasita, Izarran. Horixe baita aurtengo kuadrillartekoaren helburu nagusietako bat: taldea egitea, bertsoa modu kolektiboan bizitzeko aukerak zabaltzea. Asmo horrek paella eta okela gisatu usaina hartu du goizean goizetik.\nBehin oinarrizko azpiegitura prestatua, ahotsak berotzen hasi dira. Tabernaz taberna, atletarik onenen neurriko lanak egin behar izan dituzte bertsolariek: 100 metro bertsotan, oztopo-lasterketa, maratoia… Kirol-formatua aitzakia ederra izan da taldeen arteko erronka-giroa erakusteko. Legutioko Bostibaietak, Aramaixoko Elexpuru ta lauk eta Ez jatzu gustaukok, Zuiako Lau oinetan potok eta Urkabustaizko Bertsolahariak txahalak taldeek, ariketaz ariketa, ederto girotu dituzte barruak eta kanpoak.\nBazkarirako deiak bazkaria ekarri du, eta bertso-festak atseden hartu du tarte batez. Hala ere, ez da luzerako izan: bazkalosteko patxada ederrean, talde bakoitzak bertso-erronka bat proposatu die gainontzeko taldeei. Denetik egon da: errima-matxakea, bertso-marrazkia, pertsonai izkutua, artopotoa eta bertso-arrautza. Denek izan dute bertsoa eta jolasa ardatz, eta barre-algara galantak entzun behar izan dituzte Behekoiturri elkartearen inguruan bizi diren urkabustaiztarrek.\nEguzkia sartzearekin batera bukatu da Gorbeialdeko topaketa, Zelaietaren kontzertuarekin. Bakoitza bere herrira eta etxera joan da, bertso-zapore gozoa ezin kenduta. Eta airean zurrumurru bat: “hau berriz egin behar dugu”, “Honek jarraitu egin behar du”… Ea egia den.


Bizkaiera.biz: Eremua eta banaketa\nBizkaiera.biz » Bizkaiera » Eremua eta banaketa\nBizkaieraren eremua eta banaketa\n“Bizkaiera” euskerearen sartaldeko dialektoari emoten jakon izena da, eta beste euskal dialektoak be tradizinoz antzeko erara izendatuak izan dira: gipuzkera, nafarrera, lapurtera, behenafarrera edo zuberoera, ekialdeko zaraitzuera edo aldendua dan erronkariera ez aitatzeko.\n“Bizkaiera” izena, berez, murrizgarria da, ze euskal dialekto honek Bizkaiko lurralde historikoa baino eremu zabalagoa hartzen dau, eta askoz zabalagoa hartzen eban euskera osoak eremu handiagoak hartzen zituan aldietan.\nAntxinagora jota, euskalkiak antxinako euskal leinu edo tribu zaharrakaz lotu dituan historiagileak be badira, eta hipotesi honen harian, karistiarren lurraldea litzateke, gitxi gorabehera, euskalki honen eremua. Leinu zaharrok baino geroago sortuak dira euskal eremuko eleizbarruti zaharrak. Lehen Erdi Aroan eregi zan Araban Armentiako eleizbarrutia, gitxi goiti beheiti karistiarren lurraldeaz bat etorrena. Aurrerago Kalagorriko Eleizbarruti barruan geratu zan guztia.\nGaur egun bizkaiera egiten dan euskal lurraldea, aurreko banaketa historikoakaz bat dator orokorrean, baina eremuz murrizturik. Bizkai Jaurerriko lurralde euskalduna, sartalde-muga Ibaizabalen itsasadarra dauela. Gipuzkoaren sartalderengo ibarrak, Deba ibaiaren eta haren adarrenak, baina ez itxasoraino, ezpada Elgoibarren hasi eta Arabako mugetaraino, Eibar, Soraluze, Bergara, Elgeta, Antzuola, Oñati, Arrasate, Eskoriatza, Aretxabaleta eta Leintz-Gatzaga barruan dirala. Eta azkenez, Arabako Lurralde euskalduna, gaur laburra, barruan batez be Aramaio, Oleta eta Legutio (bertako hiztun zahar bakanak) dirala.\nArabako lautadan egin dau atzera gehien azken mendeetan, XVIII. eta XIX. mendeetan batez be, eta berau dau sartaldeko euskeran hiztunik gehien galdu izan dituana. Gasteiztik iparralderantz, Miñao, Betolatza, Urbina, Uribarri-Ganboa eta inguruetan euskera egiten zan XIX. mende beranduan be. Urtegiak egin ziranean, urpetu ziran herriakaz batera aldendu zan euskerea be hainbat herritatik. Ekialderago, Oñatiren beste aldean, Araba-mendien barrenean diran lautadako herrietan be orain dala belaunaldi gitxira arte egin da euskera. Lazarraga, Larrako torrean jaioa zan XVI. mendeko euskal poeta eta idazle parebageak aitatzen dituan Ozaeta, Aspuru, Gebara, Heredia eta Agurain-Salbaterratik hur diran herrietan bardin.\nArabatik urten barik, urak Ibaizabalera joten daben Araiako Merindadeko herrietan be XIX. mende berandura arte egon da bizirik, orain galdurik dagoan uri eta herrietan; Laudion, Baranbion edo Okondon, esaterako. Arabako lurraldean ezagutu diran euskal berbakuneak, hegoaldeko berezitasun guztiakaz, “bizkaiera” edo “sartaldekoa” deitzen dan dialekto edo euskalki nagusiaren aldaerak dira, duda barik.\nBizkaiera euskalkiaren barruan hiru azpieuskalki bereizi zituan Bonapartek:\na) Sartaldekoa, eta beronen barruan, honako berbakerak: Gernikakoa, Bermeokoa, Arratiakoa, Orozkokoa, Pentziakoa, Arrigorriagakoa eta Otxandiokoa. Bermeokoaren barruan sartzen zituan hurreko itsasertz edo itsas hurreko herriak. Arratiakoak Erletxeta eta Larrabetzu barruan hartzen zituan, eta Zeberioren parte bat be bai. Orozkokoaren barruan sartzen zan Baranbio. Arrigorriagako berbakeraren barruan sartzen eban Bilbotik Laudiorainoko guztia, Basauri eta Galdakao be barruan zirala. Plentziako berbakuneak gaurko Txorierria eta Uribe-kosta hartzen zituan, Gatika eta Bakio barruan zirala. Otxandiokoaren barruan sartzen ziran Ubide, Elosu, Legutio eta Oleta. Eta azkenez, Gernikako berbakune hori zan erdikoa eta luze-zabalera gehienekoa: sartalderantz Mungiaraino sartzen zan, eta hegoalderantz, Durangalderik gehiena hartzen eban, eta Gorbeia osteko herri euskaldunak be beronetan sarturik agiri dira: Etxaguen, Gopegi, Larrinoa, eta Urbinaraino.\nb) Ekialdekoa, Markinakoa eritxona, itsasertzean Eatik Ondarroaraino hedatzen zan, eta barrurantz, Ermuan zehar Elorrioraino.\nc) Gipuzkoako azpieuskalkiak, berbakera bi hartzen zituan barruan, Bergarakoa eta Gatzagakoa eritxoenak. Bergarakoak, izen bereko uria, Elgoibar, Eibar, Elgeta, Antzuola eta Oñati hartzen zituan barruan. Eta Gatzagakoak, herri beronez ganera, Arrasate, Aretxabaleta, Eskoriatza, Aramaioko ibarra, eta Arabako lautadan, Uribarri-Ganboa, Marieta, Ozaeta, Elgea eta inguruak.\nGaur egun beste era batera egingo genduke gehienok bizkaieraren azpieuskalki eta berbakeren banaketa hori. Ez dira alperrik igaro harrezkero ia mende eta erdi, eta batez be komunikabide-sareak ugaritu eta hartu-emon bideak erraztu.


Kontseilua - Kategoria: Nafarroako Foru Komunitatea\n2021ko uztailak 02\tIruzkinik ez\nKontseiluaren deiari erantzunez, ehunka herritar bildu dira Iruñeko kaleetan etorkizuneko politiketan eskubide murrizketarik egon ez dadila aldarrikatuz. Euskaraz bizitzearen alde, batuz. Eskubide…\n2021ko ekainak 29\tIruzkinik ez\nPasa den larunbatean Hizkuntz Eskubideen Behatokiak 20 urte bete zituen. Bi hamarkada komunitateak beharrezko duen eskubideen defentsarako tresna bat eskainiz; bi hamarkada…\n2021ko ekainak 23\tIruzkinik ez\nEuskalgintzaren Kontseiluak, erakundea osatzen duten zenbait bazkidetako ordezkariekin batera, agerraldia egin du Iruñeako Katakrak Aretoan. Hain zuzen, uztailaren 2an Iruñean antolatuko duen…\nHizkuntza-politikaDestakatuaNafarroako Foru Komunitatea\n2021ko maiatzak 28\tIruzkinik ez\nAtzo, hizkuntza gutxituen alde lan egiten duten Nogara, Iniciativa Pol Asturianu, A Mesa Pola Normalización Lingüística, Acció Cultural del País Valencià, Ciemen,…\nHezkuntzaDestakatuaNafarroako Foru Komunitatea\nD eredua da herritarren arteko errespetu eta bizikidetzarako zabaldu beharreko atea Nafarroan\n2021ko apirilak 21\tIruzkinik ez\nAgerraldi bateratua egin dute gaur arratsaldean Euskalgintzaren Kontseiluak, Hizkuntza Eskubideen Behatokiak, euskalgintzako eta hezkuntzako eragileetako hainbat ordezkarik eta Nafarroako ikastetxe publiko zein…\nAurre-matrikulazioari begira, etorkinei zuzendutako kanpaina abiatu dute Nafarroako Ikastolen Elkarteak eta Sortzen Elkarteak\n2021ko martxoak 11\tIruzkinik ez\nApirilean irekiko den 2021-2022 ikasturterako aurre-matrikulazio aldiari begira, Nafarroan bizi diren etorkinak D ereduan matrikulatzeko kanpaina abiatu dute Nafarroako Ikastolen Elkarteak eta…\nHezkuntzaNafarroako Foru Komunitatea\n2020ko azaroak 03\tIruzkinik ez\nPandemiaren eraginez, Nafarroan ikasturte berriaren hasieran euskarak bizi duen egoera kezkagarria salatzeko eta euskara erdigunean kokatzeko hezkuntzan hartu beharreko neurriak berresteko agerraldi…\n2020ko abuztuak 03\tIruzkinik ez\nKontseiluak eta Behatokiak kezkaz jaso dute Nafarroako Gobernuak pandemiari aurre egiteko onartutako Nafarroa Suspertu 2020-2023 Plana. Izan ere, euskara kohesiorako eta aniztasunerako…\n2020ko uztailak 21\tIruzkinik ez\n‘Geroa Euskaratik’ adierazpena aurkeztu zuen Kontseiluak ekainean egindako agerraldian, bazkideak alboan zituela. Pandemiari aurre egiteko euskalgintzarako urgentziazko neurriak jasotzen ditu adierazpenak, eta…\nNafarroako Foru KomunitateaEuskalgintza


Manboaren erregea | Kultura | Berria\nTito Puente perkusioaren maisua izan zen. BERRIA Tamaina handiagoan ikusi\nOscar Hijuelosen The Mambo Kings Play Songs of Love (1989) nobela sonatuaren eta haren zinemarako egokitzapenaren (The Mambo Kings, 1992) oihartzunak berriro jarri zuten lehen lerroan Tito Puente 1990eko hamarkadan. Musika utzi gabea zen, baina hala liburuaren nola filmaren arrakastak berriro ekarri zuen lehen lerrora haren izena. Hijuelosek bere liburuaren izenburuan aipatzen zituen manboaren erregeetako bat zen bera, eta horregatik 1991n kaleratutako diskoaren titulua ere: The Mambo King: 100th LP. Manboaren errege ez ezik jatorri afro-kubatarreko musikak mundura zabaldu zituen perkusionista parerik gabekoa ere izan zena gaurko egunez hil zen, 2000. urtean. Gaur hogei urte. 77 urte zituen.\nTito Puente (Ernest Anthony Puente) 1923an jaio zen, New Yorken, Manhattango Spanish Harlemen ezarritako jatorri puertorricarreko familia batean, eta jazzarekin batera hazi zen: «Dantzarako banda guztiak entzuten nituen irratian: Benny Goodman, Artie Shaw, Duke Ellington... Gehien gustatzen zitzaidana, halere, Gene Krupa zen. Perkusionisten lehiaketa bat ere irabazi nuen hark Sing, Sing, Sing kantuan egindako bateria soloa notaz nota joz».\nPuentek perkusio eta piano ikasketak egin zituen, baina, bide akademikoarekin paraleloan, beste ikasketa batzuk ere jaso zituen kalean. Ordurako, Spanish Harlemen hamaika orkestra latino aritzen ziren, eta Puentek berehala ikusi zuen han berak egin nahi zuenerako oinarria, jazzak eta erritmo afro-kubatarrek lotsarik gabe egiten baitzuten bat elkarrekin. Hain zuzen ere, garai hartan, 1950eko hamarkadaren hasieran, Kubatik iritsitako erritmo batek nolabaiteko iraultza bat eraman zuen Palladiumera eta beste areto batzuetara, eta, hamarkadaren erdialderako, erritmo hori (manboa) New Yorkeko areto nagusietan dantzatzen zen.\nOrdurako Puente mugimendu horren parte eta protagonista zen, eta berehala hasi zen diskoak grabatzen. Ez bakarrik manbo diskoak, ordea, bere lehen diskoetan jazzak, jatorri afrikarreko erritmoek eta doinu latinoek bat egin baitzuten konplexurik gabe.\nPuentek beti izan zuen garbi berak musika latinoa egiten zuela, eta kontzeptu horrek hainbat estilo biltzen zituela bere barnean. Horregatik, 1960ko hamarkadan Fania diskoetxeak izen berri bat (salsa) asmatu zuenean besteak beste son kubatarra eta jazza nahasten zituen estilo bat definitzeko, perkusionistari ez zitzaion gehiegi gustatu, nahiz eta bera ere estilo haren parte izan: «Dantzarako musika afro-kubatarra izendatzeko izen komertzial bat da salsa. Baina guk ez dugu salsa jotzen. Guk musika latinoa jotzen dugu, eta horrek hainbat estilo biltzen ditu: txa-txa-txa, manboa, guagancoa... Salsa hitzak ez du definitzen musika latinoaren historia aberats eta ugaria. Baina onartu behar dut gure musika zabaltzeko balio izan duela».\nPuentek musikari eta kantari ugarirekin egin zuen lan (Celia Cruz, La Lupe), eta haren lana rock eszenara ere iritsi zen: 1970eko hamarkadaren hasieran, Carlos Santana gitarristak perkusionistaren kantu pare bat (Oye cómo va eta Para los rumberos) mundu mailako hit bilakatu zituen.\nPuente 2000ko maiatzaren 31n hil zen, 180tik gora disko grabatuta eta musika afro-kubatarraren mito bilakatuta.